title: Nivajoki–Alajalve-tie

text: Museointi otettiin uuteen harkintaan 2000-luvulle tultaessa, ja vuonna 2001 tehtiin tiesuunnitelma museotien parantamiseksi. Sen tiealue otettiin valtion hallintaan ja 2003 tie kunnostettiin ajokuntoiseksi ja muun muassa kaidekivet laitettiin takaisin paikoilleen. Nivajoen ja Alajalven talon välisestä tiestä tuli vuonna 2005 uudestaan museotie. Tie on osittain yksikaistainen ja sorapintainen. Sen alkupäässä Nivajoella on pysäköimisalue ja opaste.


title: Helena Ylänen

text: Riitta Helena Ylänen (5. toukokuuta 1943 Helsinki – 20. joulukuuta 2018 Helsinki) oli suomalainen toimittaja, joka työskenteli "Helsingin Sanomien" elokuvakriitikkona ja -toimittajana 36 vuotta eläkkeelle jäämiseensä 2005 saakka.


title: Helena Ylänen

text: Ylänen opiskeli Helsingin yliopistossa englantia ja kirjallisuutta mutta vaihtoi vuonna 1969 Sanoma Oy:n toimittajakouluun. Samoihin aikoihin hän aloitti elokuva-arvostelujen kirjoittamisen "Helsingin Sanomiin", ja hänet nimitettiin 1979 lehden elokuvatoimittajaksi Paula Talaskiven jälkeen.


title: Helena Ylänen

text: Elokuvakriitikko Hannu Björkbacka luonnehti Helena Ylästä ”persoonalliseksi ääneksi, jonka arviot lukee kirjoittajan, jos ei elokuvan, takia”. Toisaalta Yläsen arvostelut jakoivat mielipiteitä ja niitä syytettiin muun muassa suomalaisten elokuvien yliarvostuksesta. Ylänen palkittiin Betoni-Jussilla vuonna 2017.


The 5000 Spirits or the Layers of the Onion on The Incredible String Bandin albumi, joka julkaistiin vuonna 1967 levymerkillä Elektra Records.


title: Electric

text: Electric on The Cultin levy, joka julkaistiin vuonna 1987.


title: Electric

text: Kaikki kappaleet Ian Astbury ja Billy Duffy ellei toisin mainita.


title: N,N-dietyylianiliini

text: N,N-dietyylianiliini (CHN) on aniliinin johdannaisiin kuuluva aromaattinen orgaaninen yhdiste. Yhdistettä käytetään lähtöaineena orgaanisessa kemiassa muun muassa väriaineiden valmistuksessa.


title: N,N-dietyylianiliini

text: Huoneenlämpötilassa N,N-dietyylianiliini on kirkasta tai keltaista nestettä. Se liukenee vain hieman veteen, mutta paremmin orgaanisiin liuottimiin kuten etanoliin, dietyylieetteriin, asetoniin ja kloroformiin.


title: N,N-dietyylianiliini

text: N,N-dietyyliamiinia valmistetaan aniliinin ja etanolin tai dietyylieetterin välisellä reaktiolla. Katalyyttinä reaktiossa käytetään rikkihappoa tai muita mineraalihappoja tai Lewis-happoja kuten alumiinioksidia. Reaktiossa muodostuu N,N-dietyylianiliinin lisäksi monosubstituoitua N-etyylianiliinia ja nämä yhdisteet voidaan erottaa toisistaan tislaamalla.


title: N,N-dietyylianiliini

text: N,N-dietyylianiliinia voidaan käyttää reaktioissa liuottimena. Lisäksi siitä valmistetaan väriaineita ja lääkeaineita. Yhdistettä voidaan käyttää myös tyydyttymättömien polyesterihartsien valmistuksessa.


title: Vanilla Fudge (albumi)

text: Vanilla Fudge on Vanilla Fudgen esikoislevy, joka julkaistiin vuonna 1967 levymerkillä Atco Records.


title: The Beat Goes On (albumi)

text: The Beat Goes On on Vanilla Fudgen levy, joka julkaistiin vuonna 1968 levymerkillä Atco Records.


title: The Beat Goes On (albumi)

text:
Vaihe yksi
Vaihe kaksi


title: The Beat Goes On (albumi)

text:
Vaihe kolme
Vaihe neljä
Bonus Vaihe (ainoastaan CD julkaisu)


title: Timo Askolin

text: Timo Askolin (s. 3. lokakuuta 1951 Helsinki) on suomalainen jalkapallovalmentaja. Hän valmentaa Hongan B-junioreita. Askolin on suorittanut UEFA Pro Licence -valmentajalisenssin.


title: Timo Askolin

text: Askolin on toiminut päävalmentajana pääsarjatasolla kaksi kautta. Hän valmensi FC Interiä Veikkausliigassa kausina 1999 ja 2000 yhteensä 62 ottelussa, joista tuloksena oli 22 voittoa, 13 tasapeliä ja 27 tappiota. Askolin nimitettiin Veikkausliiga-seura AC Allianssin päävalmentajaksi kaudeksi 2006, mutta seuran toiminta loppui ennen kauden alkua. Kaudella 2007 hän toimi vasta perustetun Allianssi Vantaan päävalmentajana. Askolin on lisäksi toiminut päävalmentajana Hangö IK:ssa, juniorivalmentajana Atlantiksessa ja Allianssissa sekä apuvalmentajana Helsingin Jalkapalloklubissa, jossa hän voitti Suomen mestaruuden 1997 sekä FC Espoossa.


title: Rouanahon seisake

text: Rouanahon seisake on lakkautettu liikennepaikka Tohmajärven kunnassa, Murtoin taajamassa Niiralan radalla. Seisake avattiin 1. huhtikuuta 1947 ja matkustajaliikenne lakkautettiin 1. kesäkuuta 1987 jolloin koko rataosuudelta loppui matkustajaliikenne.


title: Rouanahon seisake

text: Seisakkeella oli laituri, jossa oli myös penkki matkustajille. Rouanahon ratavartijan talo, joka on yhtä vanha kuin itse rata, on edelleen olemassa. Liikennepaikan samalla ratakilometrillä sijaitsee Murtoi=Rouanahon tasoristeys.


title: In Formation

text: In Formation on yhdysvaltalaisen jousikvartetti Kronos Quartetin esikoisalbumi, joka julkaistiin vuonna 1982 levymerkillä Reference Recordings.


title: Juha Saario

text: Juha Saario (s. 24. kesäkuuta 1981 Tornio) on entinen suomalainen jalkapalloilija. Hän oli pelipaikaltaan hyökkäävä keskikenttäpelaaja.


title: Juha Saario

text: Saario on Kemin Palloseuran kasvatti. Hän debytoi seuran edustusjoukkueessa Kakkosessa kaudella 1997. Saario siirtyi 17-vuotiaana Tornion Palloon. Hän edusti seuraa yhtäjaksoisesti kahdeksan kauden ajan ja oli mukana nostamassa joukkuetta aina Kakkosesta Veikkausliigaan asti. Tehokkaimpana vuonnaan Saario teki Ykkösessä 11 maalia 26 ottelussa.


title: Juha Saario

text: Ensimmäisellä kaudellaan Veikkausliigassa Saarion paikka vaihteli avauskokoonpanon ja vaihtopelaajan välillä. Vuonna 2005 hän kärsi polvivammasta ja haki pelituntumaa Ykkösessä pelanneesta Oulun Luistinseurasta alkukauden lainasopimuksella. Pääsarjatasolla Saario pelasi kahden kauden aikana yhteensä 31 ottelua ja teki kaksi maalia.


title: Juha Saario

text: Kaudeksi 2007 Saario siirtyi Kakkosen OLS:iin. Hän palasi vielä TP-47:n riveihin 2008, mutta pelasi vain viidessä ottelussa ennen vakavaa loukkaantumistaan. Saario lopetti uransa kauden päätteeksi 27-vuotiaana.


title: Juha Saario

text: Vuonna 2002 Saario pelasi kaksi ottelua alle 21-vuotiaiden maajoukkueessa.


Monk Suite: Kronos Quartet Plays Music of Thelonious Monk on yhdysvaltalaisen jousikvartetti Kronos Quartetin albumi, joka julkaistiin vuonna 1985 levymerkillä Landmark Records. Albumi sisältää Thelonious Monkin sävellyksiä.


title: Monk Suite: Kronos Quartet Plays Music of Thelonious Monk

text: Kaikki kappaleet säv. Thelonious Monk ellei toisin mainita.


title: Teatteri Venus

text:
Teatteri Venus on helsinkiläinen teatterikollektiivi, joka tutkii töissään esiintyjyyttä, esittämistä ja esityksen ehtoja sekä erilaisia yleisösuhteita. Taiteilijaryhmä on vapaasti organisoitu ja käyttävät työtapoina prosessi- ja ryhmäkeskeisiä metodeja. Venuksen tuotanto näyttäytyy taiteilijoidensa kautta erilaisina identiteetin ja maailmankuvan määrittelyn ja esittämisen projekteina. Teatteri Venus on osa Universum- kattojärjestöä alla. Teatteri Venuksen ideologiaan kuuluu ajatus taiteensa vapauttamisesta kapitalistisista tuotantorakenteista ja teatteri pyrkien edistämään vapaan kentän toimijoiden välistä solidaarisuutta ja taiteen monikielisyyttä.Lisäksi performanceja mm. Silde-Varja: Kuuntele sydämesi ääntä (1991),
Voitto pimeydestä (1991), B-luokka (1992) Lindström: I accuse you


title: Kari Ramstadius

text: Kari Ramstadius (s. 20. syyskuuta 1965 Noormarkku) on entinen suomalainen jalkapalloilija. Pelipaikaltaan hän oli keskikenttäpelaaja.


title: Kari Ramstadius

text: Ramstadius pelasi yhteensä neljä ottelua SM-sarjassa edustaen Porin Pallo-Tovereita. Hän pelasi kolme ottelua kaudella 1985 ja yhden ottelun kaudella 1986. Ramstadius kuului PPT:n joukkueeseen myös I divisioonan kaudella 1990, mutta ei pelannut kauden aikana otteluakaan.


title: Kari Ramstadius

text: Peliuransa jälkeen Ramstadius on toiminut Ruosniemen Visan juniorivalmennuksessa.


title: Silver-veneet

text: Silver-veneitä on valmistettu Ähtärissä vuodesta 1990 alkaen, jolloin yrityksen perustivat aiemmin Fiskarsilla työskennelleet työntekijät. Aiemmista suomalaisista alumiiniveneistä poiketen Silver-veneiden sisäosat rakennettiin lujitemuovista ja runko alumiinista. Yhtiö kutsui rakennetta nimellä Alu-Fibre.


title: Silver-veneet

text: Jo veneen ensimmäinen versio voitti parhaan uisteluveneen palkinnon. Mallisto kasvoi 16 veneen laajuiseksi.


title: Silver-veneet

text: Vuonna 2009 Silver siirtyi TerhiTec Oy:n omistukseen, joka halusi jatkaa Silverin tekemistä samoja arvoja noudattaen: olla arvostetuin käytännöllisten veneiden valmistaja Euroopassa.


title: Silver-veneet

text: TerhiTec Oy on Euroopan johtavia ISO9001-laatusertifioituja venevalmistajia. Yhtiön Ähtärissä ja Rymättylässä sijaitsevissa tehtaissa on valmistettu noin 215 000 venettä vuodesta 1972. TerhiTec on ainoa eurooppalainen venevalmistaja joka pystyy valmistamaan veneitä kolmesta eri materiaalista: ABS-muoviset Terhi-veneet, lasikuituiset Sea Star-veneet sekä merialumiinin ja lujitemuovin yhdistelmänä tehdyt Silver-veneet.


title: Silver-veneet

text: TerhiTec Oy on osa vuonna 1905 perustettua Otto Brandt -konsernia, johon kuuluvat Honda- ja Yanmar-maahantuoja Oy Brandt Ab, TerhiTec Oy (Terhi- Sea Star- ja Silver-veneet), Polaris-maahantuoja Brandt-Polaris Oy sekä Suomen suurin vene-, moottoripyörä- ja mönkijätalo Bike & Boat World Oy.


title: Silver-veneet

text: Vuonna 2014 TerhiTec Oy:n veneiden myynti- ja markkinointivastuu niin kotimaan kuin viennin osalta siirtyi Oy Brandt Ab:n Marine-yksikölle, joka kattaa Otto Brandt -konsernin kaikki venemerkit, (AMT, Faster, Sea Star, Silver ja Terhi) sekä Honda- ja Torqeedo-perämoottorit.


title: Montabaur

text: Montabaur on kaupunki Länsi-Saksassa, Rheinland-Pfalzin osavaltiossa. Kaupunki sijaitsee noin 30 kilometriä Koblenzista koilliseen.


title: Montabaur

text: Germanwingsin lennon 9525 perämies Andreas Lubitz oli kotoisin Montabaurista.


title: Kvasikonformikuvaus

text: Kvasikonformikuvaukset ovat matematiikassa kompleksitason tai yleisemmin formula_1-ulotteisen moniston kuvauksia, joita voi pitää konformikuvausten yleistyksinä. Suomalaisten matemaatikkojen panos kvasikonformikuvausten tutkimisessa on ollut merkittävä.


title: Kvasikonformikuvaus

text: Tason konformikuvaus formula_2 kuvaa infinitesimaalisen ympyrän infinitesimaaliselle ympyrälle. Kvasikonformikuvauksen voi (hiukan epätarkasti) karaksterisoida kuvauksena, joka kuvaa infinitesimaalisen ympyrän infinitesimaaliselle ellipsille, jonka iso- ja pikkuakselien pituuksien suhde on rajoitettu. Suhteen pienin yläraja on kuvauksen "maksimidilataatio".


title: Kvasikonformikuvaus

text: Jos kuvaus formula_2 on pisteessä formula_4 differentioituva, on olemassa differentiaalikehitelmä formula_5. Suureet formula_6 ja formula_7 ovat formula_2:n "kompleksiderivaatat" pisteessä formula_4; merkitään formula_10 ja formula_11. Osamäärä formula_12 on formula_2:n "kompleksidilataatio". Analyyttisen funktion kompleksidilataatio on 0. Jos alueessa formula_14 pätee formula_15 melkein kaikilla formula_16, formula_2 on kvasikonforminen alueessa formula_14. Riemannin kuvauslauseen kvasikonforminen vastine on tulos, joka kertoo, että jokainen ykkösen alapuolelle rajattu funktio on (tietyin edellytyksin) jonkin kvasikonformikuvauksen kompleksidilataatio.


title: Kvasikonformikuvaus

text: Kvasikonformikuvauksilla on runsaasti geometrisia ominaisuuksia, jotka ovat yleistyksiä konformikuvausten ominaisuuksista, ja joita käytetään kvasikonformisuuden karakterisointiin.


title: Kvasikonformikuvaus

text: Riemannin pinnan kvasikonformikuvaus voidaan määritellä käyttämällä hyväksi pinnan pienten osien ja tasoalueiden konformiekvivalenssia. Kahden topologisesti ekvivalentin Riemannin pinnan välille ei yleensä voi muodostaa konformikuvausta, mutta kylläkin kvasikonformikuvauksen. Tällaisen kuvauksen dilataation suuruus antaa mitan pintojen etäisyydelle, ja on pohjana ns. "Teichmüllerin avaruuksille", joiden pisteet samastuvat ovat konformiekvivalentteihin Riemannin pintoihin.


title: Kvasikonformikuvaus

text: formula_1-ulotteisen moniston kvasikonformikuvaus määritellään yleensä tarkastelemalla, miten ns. polkuparvien moduulit muuntuvat kuvauksessa.


title: Kvasikonformikuvaus

text: Tason kvasikonformikuvauksia tarkasteli ensimmäisenä saksalainen "H. Grötsch" vuonna 1928. Oswald Teichmüller esitti useita niihin liittyviä syvällisiä tuloksia 1930- ja 1940-lukujen taitteessa. Teichmüllerin esitys oli vaikeaselkoista. Lars Ahlfors tulkitsi ja selvensi vuonna 1954 Teichmüllerin tuloksia. Useampiulotteisten avaruuksien kvasikonformikuvauksia käsiteltiin ensiksi Neuvostoliitossa 1930-luvun lopulla. Olli Lehto ja K.I. Virtanen aloittivat kvasikonformikuvausten tutkimisen Helsingin yliopistossa 1958. Heidän oppilaittensa ja oppilaittensa oppilaiden, mm. Jussi Väisälän, Seppo Rickmanin, Olli Martion, Pekka Tukian, Kari Astalan ja Matti Vuorisen panos kvasikonformikuvausten teorian kehitykselle on ollut suuri.


title: Eyehategod

text: Eyehategod (lyhennettynä EHG) on vuonna 1988 New Orleansissa Yhdysvalloissa perustettu sludge metal -yhtye. Raskaita blues-vaikutteisia riffejä ja hardcore punkia yhdistelevää yhtyettä pidetään yhtenä tyylilajinsa pioneereista. Yhtye on nimennyt vaikuttajikseen muun muassa Melvinsin, The Obsessedin, Black Flagin ja Black Sabbathin.Studioalbumit


title: Jukka-Pekka Vuorenmaa

text: Jukka-Pekka Vuorenmaa on entinen suomalainen lentopalloilija. Hän on pelannut Vammalan Lentopallossa. Vuorenmaan kunniaksi on myös nostettu pelipaita Vilppulan salin kattoon.


title: Jukka-Pekka Vuorenmaa

text: Hän on pelannut maajoukkueessa 26 maaottelussa.


title: Antti Annunen

text: Antti Juhani Annunen (s. 3. maaliskuuta 1969 Rauma) on suomalainen basisti, kitaristi ja laulaja-lauluntekijä. Hänet tunnetaan parhaiten Radiopuhelimet-yhtyeen basistina. Hän on soittanut kitaraa ja laulanut muun muassa Murnau, Luxury Spit ja Taskumatit -yhtyeissä ja esiintynyt Mieskuoro Huutajat -kuorossa ja Natisuta Hetekata -yhtyeessä. Muita hänen yhtyeitään ovat mm. New Rising Suns, J.A. & Alamäki, Duo Annunen Brass, Maurice Whittle Sports, Newspaper Joes, Värinää! ja Ei Mikko Alatalo, joista kolme viimeisintä soittavat Velvet Undergroundin, Sehr Schnellin ja Mikko Alatalon musiikkia. Annunen on toiminut kasvatusalan töissä.


title: Li Huirong

text: Li Huirong (; s. 14. huhtikuuta 1965) on kiinalainen kolmiloikkaaja.


title: Li Huirong

text: 25. elokuuta 1990 hän hyppäsi ensimmäisen virallisen naisten kolmiloikan maailmanennätyksen 14,54 m.


title: Li Huirong

text: Vuonna 1991 hän sijoittui toiseksi sisäratojen MM-kilpailuissa näytöslajina olleessa kolmiloikassa. Samana vuonna hän voitti universiadit tuloksella 14,20 m. Vuoden 1992 yleisurheilun maailmancupissa hän voitti lajinsa. Kausien maailmantilastoissa Li oli ykkösenä vuosina 1987, 1988 ja 1990 ja toisena 1991 ja 1992 ja kolmantena 1989.


title: Li Huirong

text: Hän oli kolminkertainen kolmiloikan Kiinan mestari vuosina 1990–1992.


title: José María Vitier

text: José María Vitier (s. 7. tammikuuta 1954 Havanna) on kuubalainen säveltäjä ja jazzpianisti. Hänen vanhempansa ovat runoilijat Cintio Vitier ja Fina García Marruz. Vitier aloitti pianonsoiton opintonsa yksityisesti vuonna 1962 ja opiskeli myöhemmin Havannan Amadeo Roldán -konservatoriossa Cesar Lópezin johdolla (1968–75). Lisäksi hän opiskeli sävellystä José Loyolan johdolla Instituto Superior de Artessa (1977–81).


title: José María Vitier

text: Vitier on säveltänyt muun muassa elokuvamusiikkia (mm. "Odotuslista", 2000) ja musikaalin "Fresa y Chocolate" (2003–04). Hänen tuotantoonsa kuuluu myös runsaasti orkesteri-, kamari-, vokaali- ja pianomusiikkia. Taidemusiikin lisäksi Vitier on säveltänyt jazzia; monet hänen jazzkappaleistaan on sovitettu uudelleen konserttiteoksiksi. Vitierin saamiin lukuisiin palkintoihin kuuluvat muiden muassa "Distinción por la Cultura Nacional" (1988) ja Venetsian elokuvajuhlien "Premio Ocella" (1988, musiikista elokuvaan "Vanha mies, jolla on valtavat valkoiset siivet").


title: José María Vitier

text: Vitier on esiintynyt jazzpianistina useissa Amerikan ja Euroopan maissa. Hän soitti pianoa Síntesis-nimisessä fuusioyhtyeessä 1970-luvun lopussa ja johti Grupo de José María Vitieriä vuosina 1984–91. Hän on myös opettanut pianonsoittoa ja kamarimusiikkia. Hänen vaimonsa on runoilija Silvia Rodríguez Rivero.


title: Rapsodia satanica

text: Rapsodia satanica (”Saatanallinen rapsodia”) on vuonna 1915 valmistunut ja vuonna 1917 ensi-iltansa saanut italialainen mykkäelokuva. Nino Oxilian ohjaaman melodraaman pääosaa esittää aikansa suurimpiin elokuvadiivoihin kuulunut Lyda Borelli. Alkuperäisen musiikin on säveltänyt Pietro Mascagni.


title: Rapsodia satanica

text: Iäkäs kreivitär Alba d’Oltrevita (”toisen elämän sarastus”) asuu kartanossaan nuoruuttaan ja kauneuttaan ikävöiden. Paholainen ilmestyy kreivittärelle ja lupaa tehdä hänet nuoreksi sillä ehdolla, että hän ei enää koskaan rakastu. Kaksi veljestä, Tristan ja Sergio, rakastuvat nuoruutensa takaisin saaneeseen Albaan. Tämä ei voi vastustaa Tristania, jonka veli tekee itsemurhan. Paholainen palaa sopimuksen rikkoneen Alban luokse ja muuttaa hänet jälleen vanhaksi.


title: Rapsodia satanica

text: Faustin tarua mukaileva "Rapsodia satanica" perustuu Alberto Fassinin (Alfa) runoelmaan ja Pietro Mascagnin elokuvaa varten säveltämään musiikkiin. Se kuvattiin tammi-helmikuussa 1915 ja esitettiin kutsuvierasyleisölle saman vuoden maaliskuussa. Kunnianhimoisen ja tuotantokustannuksiltaan kalliin elokuvan lyhennetty versio julkaistiin tuntemattomasta syystä vasta kesällä 1917. Sen ohjaaja Nino Oxilia kaatui pian tämän jälkeen ensimmäisessä maailmansodassa.


title: Rapsodia satanica

text: Elokuva on aiheeltaan ja tyyliltään erinomainen esimerkki 1900-luvun alun symbolismista ja art nouveausta. Sen kuvastoon ovat vaikuttaneet Gustav Klimtin, Giulio Aristide Sartorion ja Adolfo De Carolisin maalaukset. Kaunokirjallisista vaikutteista voidaan mainita Fassinin ohella Giuseppe Lipparini, Tito Marrone, Carlo Chiaves sekä itsekin kirjailijana toiminut Oxilia. Ennen kaikkea "Rapsodia satanica" on kuitenkin voimakkaan fyysisen näyttelijänsuorituksen tekevän Lyda Borellin elokuva. Hänen roolityönsä esikuvia ovat Salomen henkilöhahmo sekä yhdysvaltalainen modernin tanssin uranuurtaja Loie Fuller. Borellin puvut ovat muotisuunnittelija Mariano Fortunyn käsialaa.


title: Rapsodia satanica

text: "Rapsodia satanican" vastaanotto jäi sen julkaisun venymisen takia vaisuksi. Alun perin uraauurtavaksi kehuttua teosta pidettiin jo parin vuoden kuluttua tyyliltään vanhentuneena. Aikalaiskriitikon mukaan elokuvan teksti ja musiikki dominoivat liikaa sen kuvailmaisua.


title: Rapsodia satanica

text: Elokuva on restauroitu vuonna 1996 Sveitsin, Bolognan ja Milanossa toimivan Italian elokuva-arkiston yhteistyönä alkuperäisen käsin väritetyn kopion pohjalta. Alkuperäisestä 905 metrin pituudesta on säilynyt 850 metriä. Saksalainen ZDF ja ranskalais-saksalainen Arte ovat tuottaneet vuonna 2007 televisioversion, joka on varustettu Rheinland-Pfalzin valtionfilharmonian orkesterin esittämällä alkuperäissävellyksellä.


title: Return to Forever (Scorpionsin albumi)

text: Return to Forever on saksalaisen hard rock-yhtye Scorpionsin 18. studioalbumi. Se julkaistiin Euroopassa 20. helmikuuta 2015 ja Pohjois-Amerikassa 23. helmikuuta. Albumilta julkaistiin single "We Built This House" 27. joulukuuta 2014.


title: Nino Oxilia

text: Nino Oxilia (13. marraskuuta 1889 Torino – 18. marraskuuta 1917 Monte Tomba) oli italialainen kirjailija ja elokuvaohjaaja.


title: Nino Oxilia

text: Köyhtyneeseen sivistyneistöperheeseen syntynyt Oxilia opiskeli Torinon yliopistossa, kirjoitti runoja ja työskenteli toimittajana. Hänen kaunokirjallisesta tuotannostaan muistetaan erityisesti Sandro Camasion kanssa kirjoitettu näytelmä "Addio giovinezza!" (1911). Vuonna 1912 Oxilia siirtyi elokuva-alalle työskennellen muun muassa Savoia Filmin ja Celio Filmin ohjaajana. Hänen ohjaustöistään merkittävin on Cinesille vuonna 1915 tehty "Rapsodia satanica", jonka pääosaa esittää Lyda Borelli. Oxilia sai surmansa ensimmäisen maailmansodan taisteluissa.


title: Zou Shiming

text: Zou Shiming (, s. 18. toukokuuta 1981 Zunyi) on kiinalainen ammattilaisnyrkkeilijä, entinen amatöörinyrkkeilijä ja olympiavoittaja. 165 senttimetriä pitkä ja 49 kilogrammaa painava oikeakätinen Zou on kilpaillut alemmassa kärpässarjassa. Tällä hetkellä Zou kilpailee kärpässarjassa jossa on saavuttanut WBO liiton maailmanmestaruuden.


title: Zou Shiming

text: Zou saavutti olympiakultaa alemmasta kärpäsarjasta vuoden 2008 kesäolympialaisista Pekingistä. Vuoden 2012 kesäolympialaisissa Lontoossa Zou uusi olympiakultansa samasta sarjasta. Jo vuonna 2004 hän voitti olympiapronssia kesäolympialaisista Ateenasta. MM-kilpailuista Zou on saavuttanut kolme kultaa vuosilta 2005, 2007 ja 2011 ja yhden hopean vuodelta 2003. Aasian kisoista hänellä on kaksi mestaruutta.


title: Zou Shiming

text: Zou otteli ammattilaisuransa ensimmäisen ottelun huhtikuussa 2013 Meksikon Eleazar Valenzuelaa vastaan voittaen tuon ottelun. Hän voitti kuusi ensimmäistä ammattilaisotteluaan, kunnes maaliskuussa 2015 hävisi Thaimaan Amnat Ruenrongille.


title: Simpsiön hyppyrimäet

text: Simpsiön hyppyrimäet on neljän käytössä olevan ja yhden puretun hyppyrimäen muodostama mäkihypyn suorituspaikka Lapuan Simpsiön vuorella.


title: Simpsiön hyppyrimäet

text: Vuonna 2005 rakennettiin ensimmäinen K30 hyppyrimäki Simpsiöön. K30 hyppyrimäki purettiin kesäkuussa 2010 uuden K50 HS55 -mäen tieltä. Uusi mäki vihittiin käyttöön 19. helmikuuta 2011 mäkihypyn naisten ja vetaraanien SM-kilpailujen yhteydessä.


title: Simpsiön hyppyrimäet

text: Simpsiön Jylyhä rakennettiin vuonna 2010 ja se vihittiin käyttöön 19. helmikuuta 2011 mäkihypyn naisten ja vetaraanien SM-kilpailujen yhteydessä. Mäen K-piste sijaitsee 50 metrissä ja HS-piste 55 metrissä.


title: Simpsiön hyppyrimäet

text:
Mäkiennätyksen 56,5 metriä on hypännyt Lauri-Matias Ala-Talkkari.
Naisten mäkiennätyksen 50,0 metriä on hypännyt Julia Kykkänen.
Mäki rakennettiin vuonna 2010 ja se avattiin vuonna 2011. Mäen K-piste sijaitsee 35 metrissä. Mäessä ei ole muovitusta.


title: Simpsiön hyppyrimäet

text: Mäki rakennettiin vuonna 2005 ja kesäkuussa 2010 se purettiin uuden suuremman mäen tieltä. Mäessä ei ollut muovitusta. Mäen K-piste sijaitsi 30 metrissä.


title: Simpsiön hyppyrimäet

text:
Mäkiennätyksen 29,5 metriä on hypännyt Lauri-Matias Ala-Talkkari.
Naisten mäkiennätyksen 23,5 metriä on hypännyt Kaisa Lindberg.
Mäki rakennettiin vuonna 2005. Mäen K-piste sijaitsee 10 metrissä. Mäessä ei ole muovitusta.


title: Simpsiön hyppyrimäet

text: Mäkiennätyksen 10,5 metriä on hypännyt Ari Peltokangas kaksi kertaa 17.3.2007 Liito-orava Cupissa. Naisten mäkiennätyksen 6,0 metriä on hypännyt Henna Hautamäki kaksi kertaa 17.3.2007 Liito-orava Cupissa.


title: Simpsiön hyppyrimäet

text: Mäki rakennettiin vuonna 2005. Mäen K-piste sijaitsee 5 metrissä. Mäessä ei ole muovitusta.


title: Simpsiön hyppyrimäet

text: Mäkiennätyksen 6,0 metriä on hypännyt Joeli Ala-Talkkari 17.3.2007 Liito-orava Cupissa. Naisten mäkiennätyksen 4,0 metriä on hypännyt Emilia Sorvisto 16.1.2010 Liito-orava Cupissa.


title: Jordan Burroughs

text: Jordan Ernest Burroughs (s. 8. heinäkuuta 1988 Camden, New Jersey) on yhdysvaltalainen vapaapainija ja olympiavoittaja. 178 senttimetriä pitkä ja 74 kilogrammaa painava Burroghs edustaa Sunkist Kids Wrestling Clubia ja kilpailee 74-kiloisten sarjassa.


title: Jordan Burroughs

text: Burroughs saavutti olympiakultaa 74-kiloisista vuoden 2012 kesäolympialaisista Lontoosta. MM-kilpailuista hän on saavuttanut neljä kultaa vuosilta 2011, 2013, 2015 ja 2017 sekä kaksi pronssin vuosilta 2014 ja 2018, kaikki 74-kiloisista. Pan-Amerikan kisoista Burroughs voitti kultaa 74-kiloisista vuonna 2011 Guadalajarasta ja 2015 Torontosta. Hän voitti saman painoluokan Pan-Amerikan-mestaruuden 2014 ja 2016.


title: Iso-Ilmetty

text: Iso-Ilmetty on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Iso-Ilmetty

text: Järven pinta-ala on 13 hehtaaria ja sen pituus on 700 metriä ja leveys 200 metriä. Sitä ympäröi suuri Ilmetynsuo, jonka keskellä on laaja avosuon alue ja jonka sisällä sijaitsee lähes umpeenkasvanut Iso-Ilmetyn järvi. Järveen laskee Ilmetynsuon suo-ojat, joista yksi on Keisarinlammin laskuoja, sekä joitakin moreeniharjun pohjavesistä vetensä saavien lähteiden laskuojat. Lisäksi järveen laskee myös Mustalammin ja Santastenlammin yhteinen laskuoja ja Pernunjärven toinen laskuoja. Järven luusua sijaitsee järven pohjoisrannalla, josta saa alkuunsa 100 metriä pitkä laskuoja Ilmetynjokeen.


title: Iso-Ilmetty

text: Järven soinen rantaviiva on 1,6 kilometriä pitkä ja suon ympäristö on pääosin moreenipohjaista metsämaastoa. Etelärannoille on rakennettu pari loma-asuntoa, joille johtaa tiet yhdystieltä 2824.


title: Iso-Ilmetty

text: Vuoden 1855−1856 Kalmbergin kartastossa järven nimi kirjoitettiin "Ilmettylampi". Vuoden 1884 Senaatin kartastossa järvi nimenä luki "Iso Ilmettyjärvi". Järvi on merkitty karttaan huomattavasti suurempana kuin nykyään. Ilmetynjoki laski järveen ja järven luusua sijaitsi nykyisellä pikalla mutta siten, että se lähti järven rannasta. Vertaamalla Iso-Ilmetyn vedenpintaa Vähä-Ilmettyyn, on korkeusero nykyään 20 senttimetriä, kun se oli tuolloin 0,7 saschenia eli noin 1,5 metriä. Yleensä Senaatin kartastossa ruohottuneet järvet merkittiin karttamerkein, jotka ilmaisivat luhtaa tai korteikkoa. Nämä karttamerkit puuttuvat Senaatin kartastossa järvestä. Järven vedenpinta on siten selvästi laskettu ja järven pohjaan on kaivettu joelle uusi uoma.


title: Mustalammi (Tammelan Huuvala)

text: Mustalammi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Mustalammi (Tammelan Huuvala)

text: Järven pinta-ala on 8,5 hehtaaria ja sen pituus on 500 metriä ja leveys 300 metriä. Siihen laskee viisi suo-ojaa, joista yksi tuo Santastenmäen takaa muun muassa Santastenlammin vesiä ja idästä laskeva oja tuo Kailansuolta Pernunjärven vesiä. Järven luusua sijaitsee järven pohjoisrannalla, josta saa kahden mäen välistä alkuunsa 350 metriä pitkä laskuoja Iso-Ilmettyyn.


title: Mustalammi (Tammelan Huuvala)

text: Järven rantaviiva on 1,5 kilometriä pitkä ja sen ranta on pääosin moreenipohjaista metsämaastoa, jonka itä- ja länsi rannat päättyvät suohon. Luoteisranta rajautuu moreenimuodostelmaan. Länsipuolen suo on nimeltään Rekolansuo. Pääosin järven etelärannalle, joka on hiekkamuodostumaa, on rakennettu loma-asuntoja, joille johtaa tiet yhdystieltä 2824. Rannalla sijaitsee myös maatila peltoineen. Järvellä on yksi noin 50 metriä pitkä saari, joka on muodostunut moreenista.


title: Mustalammi (Tammelan Huuvala)

text: Järvi sijaitsee Kolmannen Salpausselän harjujaksolla ja se jää yhteen epätasaisen päätemoreenin painaumaan. Esimerkiksi lähellä oleva Onkilammi on hyvää hiekkapohjaista pohjavesialuetta, johon myös Mustalammin eteläreuna kuuluu.


title: Mustalammi (Tammelan Huuvala)

text: Vuoden 1884 Senaatin kartastossa järvi nimenä luki "Mustalampi". Järveen oli merkitty nykyinen saari jo tuolloin.


title: Santastenlammi

text: Santastenlammi on Kanta-Hämeessä Tammelassa oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Santastenlammi

text: Lammen pituus on 60 metriä ja leveys 40 metriä. Lampeen ei laske ojia eikä siitä virtaa poiskaan vettä. Vuotuinen sadanta ja harjusta tuleva pohjavesi suotuvat suolle, joka on ojitettu Mustalammiin. Ranta on pääosin hiekkapohjaista metsämaastoa, jonne on rakennettu pari loma-asuntoa. Lammen eteläpuolelta kulkee yhdystie 2824. Noin 300 metriä itään sijaitsee toinenkin nimetön lampi, jolla on samantapainen syntytapa.


title: Santastenlammi

text: Tie kulkee Kolmannen Salpausselän harjujakson päällä ja Santastenlammi jää yhteen epätasaisen hiekkamuodostuman painaumaan. Esimerkiksi lähellä oleva Onkilammi on hyvää pohjavesialuetta, johon myös Santastenlammi kuuluu.


title: Keisarinlammi

text: Keisarinlammi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Keisarinlammi

text: Järven pinta-ala on 1,3 hehtaaria ja sen pituus on 150 metriä ja leveys 120 metriä. Siihen laskee suoraan yksi oja, mutta laskuojaa ei ole. Järven rantaviiva on 0,48 kilometriä pitkä ja sen ranta on pääosin hieta- ja hiekkapohjaista metsä- ja suomaastoa. Järven etelärannat rajautuvat hiekkaiseen Pernummen hiekkamuodostumaan, mikä on hyvää pohjavesialuetta. Osa Keisarinlammin vedestä on peräisin pohjavedestä. Rannoille on rakennettu neljä loma-asuntoa, joille johtaa tiet yhdystieltä 2824.


title: Keisarinlammi

text: Vuoden 1884 Senaatin kartastossa järvi nimenä luki "Keisarinlampi".


title: Jean-Pierre Antonios

text: Jean-Pierre Antonios (s. 30. tammikuuta 1965) on suomalainen vammaisurheilija, joka kilpailee jousiammunnassa. Hän edustaa Arcus-seuraa ja kilpailee taljajousen W1-luokassa.


title: Jean-Pierre Antonios

text: Antonius on taustaltaan libanonilainen. Hän saapui Suomeen vuonna 1990 turvapaikanhakijana ja sai Suomen kansalaisuuden vuonna 1998.


title: Jean-Pierre Antonios

text: Antonios on osallistunut kesäparalympialaisiin vuosina 2004, 2008, 2012 ja 2016. Vuonna 2004 Ateenassa hän oli viides, vuonna 2012 Lontoossa kuudes, vuonna 2016 Riossa yhdeksäs ja vuonna 2008 Pekingissä 11:s. MM-kilpailuista Antonios on saavuttanut kultaa 2013, hopeaa 2005 ja pronssia 2011. EM-kilpailuista hänellä on kultaa vuosilta 2010 ja 2014 ja hopeaa vuodelta 2006.


title: Jean-Pierre Antonios

text: Jean-Pierre Antonios kärsii Guillain–Barrén oireyhtymästä, jonka takia hän kulkee edelleen jalkatukien kanssa ja pidemmät matkat pyörätuolilla.


title: Lei Sheng

text: Lei Sheng (, s. 7. maaliskuuta 1984 Tianjin) on kiinalainen florettimiekkailija ja olympiavoittaja. Lei on 193 senttimetriä pitkä ja painaa 78 kilogrammaa.


title: Lei Sheng

text: Lei voitti olympiakultaa floretista vuoden 2012 kesäolympialaisista Lontoosta. Hän oli mukana myös kotikisoissaan, vuoden 2008 kesäolympialaisissa Pekingissä, sijoittuen tuolloin kahdeksanneksi. MM-kilpailuista Lei on saavuttanut kaksi kultaa, kaksi hopeaa ja kaksi pronssia. Mitaleista yksi hopea ja molemmat pronssit ovat tulleet henkilökohtaisista kilpailuista. Vuonna 2011 Lei voitti kultaa joukkuekilpailusta ja hopeaa henkilökohtaisesta kilpailuista kesäuniversiadeista Shenzhenistä.


title: Pernunjärvi

text: Pernunjärvi on Kanta-Hämeessä Tammelassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Pernunjärvi

text: Järven pinta-ala on 25 hehtaaria ja sen pituus on 900 metriä ja leveys 600 metriä. Järvi on kuitenkin V-kirjaimen muotoinen, joten sillä voidaan ajatella olevan kaksi pitkää lahtea. Siihen laskee Kailansuolla umpeen kasvaneeseen lahteen ja Prnunsuolta suo-ojia. Myös itäpäähän laskee yksi metsäoja. Järvellä on kaksi laskuojaa. Toinen laskee Kailansuon läpi Mustalammiin ja toinen Pernunsuon läpi Iso-Ilmettyyn.


title: Pernunjärvi

text: Järven rantaviiva on 3,3 kilometriä pitkä ja sen ranta on pääosin hiekkapohjaista kangasmaastoa. Se on syntynyt jääkauden lopulla, kun Kolmas Salpausselkä syntyi ja järven eteläpuolen hiekasta koostuva Pernunharju ja Papuahonmäki syntyivät. Järven länsipuolen pullistuma on karkeampaa soraa. Järven muut rannat ovat soistuneita moreenialueita. Rannoille on rakennettu loma-asuntoja, joille johtaa tiet yhdystieltä 2824.


title: Pernunjärvi

text: Jääkauden loppuvaiheessa mannerjäätikön reuna päättyi näillä seuduilla suoraan mereen, joka oli eräs Itämeren suolainen Yoldiameren vaihe. Ilmaston lämpenevä trendi kuitenkin keskeytyi kylmyyskauteen, jonka seurauksena reunan sulaminen hidastui ja liukuva mannerjäätikkö työntyi talvisin uudestaan eteenpäin. Tämä tapahtui noin 11 400−11 300 vuotta sitten. Kesien sulaminen ja talvien työntyminen olivat sata vuotta tasapainossa keskenään ja aiheuttivat reunan edestakaisen liikkeen Tammelan seuduilla. Tämä liike yhdessä jäätikön sulamisen kanssa kasasi Pernunharjun nykyiselle paikalleen. Tämän jälkeen järven kohdalle syntyi jäätikköjokitunnelin suuaukko, josta virtasi paineella sulamisvettä ja sen mukana savea, hiekka ja soraa. Koska edessä oli jo syntynyt Pernunharju, suuntautui virtaus sivullepäin itään, jonne kasaantui sanduripinta ja sen pinnalle risteilevät joenuomat. Hiekkapinta on laaja ja sen reunoille jäivät Ruoholammi ja Vähä-Ilmetty. Järvi syntyi kyseiseen kohtaan, koska jäätikköjoen virtaukset puhdistivat ja kuluttivat sen pohjaa syvemmäksi kuin ympäristönsä.


title: Pernunjärvi

text: Vuoden 1884 Senaatin kartastossa järvi nimenä luki "Pernojärvi".


title: Thylacoleonidae

text: Thylacoleonidae oli harvaetuhampaisten lahkoon kuulunut heimo. Siihen kuuluivat suvut "Thylacoleo" ja "Priscileo" sekä alaheimo Wakaleoninae, johon kuului suku "Wakaleo". Priscileo oli varhaisin näistä suvuista ja sitä esiintyi varhaisimmillaan oligoseenikaudella. Sukujen "Priscileo" ja "Thylacoleo" hampaisto oli samankaltainen. Alaheimon Wakaleoninae hampaat olivat lyhyemmät.


title: Wang Shangyuan

text: Wang Shangyuan (s. 2. kesäkuuta 1993 Zhengzhou) on kiinalainen jalkapalloilija, pelipaikaltaan hyökkäävä keskikenttäpelaaja. Hän edustaa Kiinan Superliigassa pelaavaa Guangzhou Evergrandea.


title: Wang Shangyuan

text: Wang pelasi vuosina 2013–2015 Belgiassa Club Bruggen joukkueessa.


title: Michael White

text: Michael White (s. 5. heinäkuuta 1991 Neath) on walesilainen snooker-ammattilainen. White aloitti ammattilaisuransa vuonna 2007. Hän on yksi maailman lupaavimmista snookerpelaajista.


title: Michael White

text: White teki ensimmäisen sadan breikkinsä jo yhdeksänvuotiaana ja voitti amatöörien maailmanmestaruuden vain 14-vuotiaana vuonna 2006 voitettuaan finaalissa Skotlannin Mark Boylen. Seuraavana vuonna hän voitti alle 17-vuotiaiden Euroopan-mestaruuden. Ammattilaiseksi hän siirtyi vuonna 2007. White on voittanut ammattilaisurallaan kaksi ranking-turnausta, 2015 Indian Openissa voitettuaan finaalissa Ricky Waldenin ja 2017 Paul Hunter Classicin jossa hän kaatoi finaalissa Shaun Murphyn luvuin 4-2.


title: Chinese Basketball Association

text: Chinese Basketball Association, lyhennettynä CBA, on Kiinan koripallon pääsarja. Se perustettiin vuonna 1995.


title: Chinese Basketball Association

text: Kaudella 2014–2015 CBA:ssa pelaa 20 joukkuetta. Liigassa on pelannut viime vuosina useita entisiä NBA-tähtiä, muun muassa Tracy McGrady, Gilbert Arenas ja Metta World Peace.


title: Kylmäkosken vankila

text: Kylmäkosken vankila on Akaan Kylmäkoskella Tipurin teollisuusalueella sijaitseva vuonna 1993 toimintansa aloittanut 113-paikkainen suljettu vankila. Vuonna 1993 osa Hämeenlinnan lääninvankilan toiminnoista siirrettiin uuteen Kylmäkosken vankilaan. Valtioneuvoston periaatepäätös uuden lääninvankilan rakententamisesta tehtiin vuonna 1978, mutta rakentaminen pääsi alkamaan vasta 1990-luvun alussa. Aloitusta viivästytti valtion määrärahojen niukkuus ja Hämeenlinnan lääninvankilan henkilökunnan vastustus siirtyä Kylmäkoskelle.


title: Kylmäkosken vankila

text:
Kylmäkosken vankilan johtaja on Harri Rämö. Alun perin vankila on perustettu tutkintavankilaksi, mutta vuodesta 2000 alkaen sinne on sijoitettu myös enenevässä määrin vankeusvankeja. Kylmäkosken vankilassa on noin 80 hengen henkilökunta. Keskivankiluku vuonna 2013 oli 129. Työtoiminta on pääasiassa kevyttä alihankintatoimintaa. Vankilan alaisuuteen ovat kuuluneet sittemmin lakkautetut Pirkkalan työsiirtola ja Toijalan yövankilaosasto. Vanha lääninvankila Hämeenlinnassa on nykyisin Vankilamuseo.
Vankilan pohjapinta-ala on 7209 m². Rakennuksessa on 40 m² kappeli.
Vankilan 17,55 hehtaarin tontista tehtiin Kylmäkosken kunnan ja valtion välillä kauppa 26. kesäkuuta 1978. Kauppahinta oli 150 000 mk. Kunta oli tarjonnut hallussaan ollutta Tipurin tilan maa-aluetta lääninvankilan rakennuspaikaksi jo vuonna 1971. Kaupan jälkeen Kylmäkosken kunta rakensi tontille kunnallistekniikan.


title: Kylmäkosken vankila

text: Vankilarakennuksen pääurakoitsija oli Ahti-rakennusliike Tampereelta. Vankilan rakentamista kaavailtiin ensin vankityövoimalla, mutta päädyttiin rakennusliikkeeseen valmistumisen nopeuttamiseksi. Hankkeen kokonaiskustannukset olivat 70 000 000 mk.


title: Kylmäkosken vankila

text: Toiminnan käynistyessä vuonna 1993 Hämeenlinnan lääninvankilasta siirrettiin 37 virkaa Kylmäkoskelle, joista 32 oli vanginvartijoita. Vapaaehtoiseksi siirtyjäksi ilmoittautui vain kaksi henkilöä, loput pakotettiin siirtymään hoitamaan virkoja Kylmäkosken vankilaan.


title: Kylmäkosken vankila

text: Kylmäkosken vankilassa tapahtui tappo 12. elokuuta 2005. Sellitoveri puukotti toista vankia kaulaan. Vuonna 2006 vankilassa yritettiin kieltää raidallisten Marimekko-paitojen käyttö viitaten siihen että jengit käyttävät logoinaan vastaavia tuotteita. Kiellosta kuitenkin luovuttiin.


title: Zhang Chengdong

text: Zhang Chengdong (s. 9. helmikuuta 1989 Baoding) on kiinalainen jalkapalloilija, pelipaikaltaan oikea laituri. Hän edustaa Kiinan Superliigassa pelaavaa Beijing Guoania.


title: Zhang Chengdong

text: A-maajoukkuedebyyttinsä Kiinan maajoukkueessa Zhang teki maaliskuussa 2010.


title: Luettelo Nigerian presidenteistä

text: Tämä on luettelo Nigerian presidenteistä. Luettelossa on huomioitu sotilasjunttien aikakaudet.


title: Puijon kirkko

text: Puijon kirkko on Puijonlaaksossa Kuopiossa sijaitseva arkkitehti Seppo Ruotsalaisen suunnittelema 1977 rakennettu tiilikirkko, jonka yhteydessä on seurakuntakeskuksen tiloja. Tasakattoinen kirkko on muita rakennuksia korkeampi. Kampaniili -tyylisen kellotornin kellot ovat vuodelta 1977. Sisäänkäynti kirkkoon on rakennuksen keskeltä, alttaria vastapäätä. Sisäänkäynnin yläpuolella olevat korkeat ikkunat antavat valoa kirkkosaliin. Sakasti on kirkkosalin päädyssä sisäänkäynnistä oikealla. Istumapaikkoja kirkossa on 300 ja seurakuntasalin väliovet avattuna 100 lisää. Alttarin reliefin "Tulkaa minun tyköni" on suunnitellut pastori Matti Komulainen 1970-luvulla. Kirkon 24-äänikertaiset urut on valmistanut Kangasalan urkutehdas 1977.


title: Puijon kirkko

text: Kirkon kirkkopihan korjaus valmistui vuonna 2005. Kirkkopihalla suihkukaivon vieressä on vuonna 2006 valmistunut kuvanveistäjä Arvo Siikamäen suunnittelema kivinen enkeliveistos "Angelus Domini". Veistos katosi paikaltaan lokakuussa 2010 ja sen kohtalo pysyi arvoituksena liki kaksi vuotta. Vuoden 2012 syksyllä seurakunnan kirkkoherra sai tietoonsa, että patsas on läheisessä lammessa. Puhdistuksen jälkeen "Angelus Domini" palautettiin paikoilleen.


title: Ruoholammi (Lopen Räyskälä)

text: Ruoholammi on Kanta-Hämeessä Lopella oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Ruoholammi (Lopen Räyskälä)

text: Lammen pituus on 170 metriä ja leveys 120 metriä. Siihen on kaivettu kolme suo-ojaa, joista yksi laskee Tervalammiin. Lammen ranta on soistunutta, mutta ympäristö on hiekkapohjaista kangasmaastoa. Rannat ovat rakentamattomia ja lähin tie on yhdystie 2824, joka ohittaa lammen 200 metrin päästä.


title: Ruoholammi (Lopen Räyskälä)

text: Jääkauden loppuvaiheessa mannerjäätikön reuna päättyi näillä seuduilla suoraan mereen noin 11 400−11 300 vuotta sitten.. Ilmaston kylmeneminen hidastutti jäätikön sulamista ja rena pysyi noin 100 vuotta paikallaan jättäen sulmisessa irronneet hiekat, kivet ja maat samalle kohdalle. Siihen kertyi muodostelma, joka tunnetaan nimellä Kolmas Salpausselkä. Muodostelman pintamaa on hiekkaa, joka muodostaa Pernunharjun ja Hautanummen kohoumat. Pernunjärven muodostumisessa vaikuttaneet jäätikköjokivirtaukset kasasivat suuren sandurin. Lampi on syntynyt sandurin reunan ja harjun väliseen painaumaan.


title: Ruoholammi (Lopen Räyskälä)

text: Vuoden 1884 Senaatin kartastossa järven nimenä luki "Rauhajärvi".


title: Hämeenlinnan vankila

text: Hämeenlinnan vankila Hämeenlinnassa sijaitseva 112-paikkainen vankila. Vankila rakennettiin vuonna 1972. Alun perin vankila tarkoitettiin vain naisvangeille, mutta naisvankien määrä väheni ja vankilaan sijoitettiin myös miesvankeja. Suurin osa Suomen naisvangeista sijoitetaan edelleen Hämeenlinnan vankilaan. Vuonna 2001 Hämeenlinnan vankilassa kuoli vanki pahoinpitelyn jälkeen. Vuonna 2015 vankilan tontille aloitettiin suunnitelemaan uutta modernia vankilaa, jonka johdosta vanha vankila purettaisiin. Uuden vankilan on suunniteltu valmistuvan vuonna 2017.


title: Hämeenlinnan vankila

text: Hämeenlinnan vankilan johtaja on Samuli Laulumaa. Vankilan keskivankiluku vuonna 2012 oli 177. Vankilassa on pesula, jossa pestään Suomen kaikkien vankien vankipyykki sekä koko maan keskusvarasto vanginvaatteille. Lisäksi vankilassa korjataan Suomen vankiloiden vankijalkineet ja pakataan vankiloiden hygieniapakkaukset. Työntekijöitä vankilassa on noin 140, joista suurin osa on valvontahenkilöstöä.


title: Terho (järvi)

text: Terho on Kanta-Hämeessä Tammelassa oleva lampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Terho (järvi)

text: Pyöreän lammen pinta-ala on 0,80 hehtaaria ja sen halkaisija on 100 metriä. Siihen ei laskee ojia, mutta siitä laskee kaivettu suo-oja mutkan kautta Vähä-Ilmettyyn. Lammen rantaviiva on 330 metriä pitkä ja sen ranta on puoliksi moreenipohjaista ja puoliksi hiekkapohjaista kangasmaastoa. Järven rannat ovat osin soistuneita. Rannat ovat rakentamattomia eikä sinne johda teitä.


title: Terho (järvi)

text: Terho on syntynyt jääkauden loppuvaiheessa, kun mannerjäätikön reuna päättyi näillä seuduilla suoraan mereen noin 11 400−11 300 vuotta sitten. Pernunjärven muodostumisessa vaikuttaneet jäätikköjokivirtaukset kasasivat suuren sandurin. Lampi on syntynyt sandurin reunaan jääneeseen painaumaan, jonne hiekkamaaston pohjavesi nostaa vedenpinnan lammessa näkyviin.


title: Kalevi Mattila (tähtitieteilijä)

text: Veikko Arto Kalevi Mattila (s. 6. maaliskuuta 1944 Uusikaupunki) on suomalainen tähtitieteilijä ja Helsingin yliopiston professori emeritus. Hän oli tähtitieteen professori vuodesta 1980, ja hän tutki tähtienvälistä ainetta fotometrisin ja radioastronomisin menetelmin; lisäksi hän tutki ekstragalaktista tähtitiedettä. Hän on ollut Suomalaisen Tiedeakatemian jäsen vuodesta 1982.


title: Keijo Mattila

text: Keijo Johannes Mattila (17. huhtikuuta 1930 Jokioinen – 7. joulukuuta 2012 Helsinki) on suomalainen hammaslääkäri. Hän oli Helsingin yliopiston hammaslääketieteellisen röntgendiagnostiikan professori vuodesta 1968.


title: Riistaveden kirkko

text: Riistaveden kirkko on arkkitehtien Eino Pitkänen ja Harry W. Schreck 1930 suunnittelema kirkko, joka valmistui 1934 Kuopion Riistavedelle. Se on tiilinen, rapattu länsitornillinen pitkäkirkko, jonka runkohuoneeseen liittyy matalampi kylkiäinen ja jonka itäpäädyssä on sakasti. Rakennuksessa on satulakatot tornia lukuun ottamatta, jossa on terävä huippupääte. Kirkkosali on yksilaivainen, rapattu vaaleaksi ja siinä on betoninen holvaus. Kirkkoa on korjattu 1950-luvulla ja vuonna 1961, kellot ovat vuodelta 1976. Kirkon pinta-ala on 220 neliötä ja istumapaikkoja siellä on 400 hengelle. Alttarin krusifiksin "Ristiinnaulittu" on suunnitellut Elis Reinilä ja kirkon 9-äänikertaiset urut valmistanut Kangasalan urkutehdas 1934. Kirkonmäellä kirkon edessä on telineessä Pietarissa 1914 valettu suurikokoinen kirkonkello.


title: Paloposti

text:
Paloposti on vedenjakelujärjestelmään tai vesijohtoon liitetty sammutusveden ottopaikka. Se on yleisin vesiverkoston sammutusveden toimittamiseen tarkoitettu rakenne.
Maanpäällisen pilarimaisen palopostin kehittäjänä pidetään yhdysvaltalaista Philadelphia Water Worksin pääinsinööri Frederick Graffia. Patentti on saatu vuoden 1801 tienoilla. Tieto on kuitenkin epävarma, koska Yhdysvaltain patenttitoimisto tuhoutui tulipalossa 1836.
Suomessa nimitystä paloposti käytetään pääasiassa maanalaisesta sammutusveden ottopaikasta. Vastaava maanpäällinen rakenne tunnetaan nimellä palovesiasema. Näiden erona on myös se, että palovesiasemat rakennetaan vähintään 150 millimetrin runkolinjoihin.


title: Mauri Mattila

text: Mauri Jalmari Mattila (16. joulukuuta 1930 Mynämäki – 8. marraskuuta 2005 Helsinki) oli suomalainen lääkäri, Helsingin yliopiston farmakologian professori. Hän tutki farmakokinetiikkaa, hengitysteiden ja keskushermoston farmakologiaa ja myös lääkkeiden ja alkoholin yhteisvaikutuksia. Hän oli Suomen kliinisen psykofarmakologian ja liikennelääketieteen tutkimuksen perustaja.


title: Mauri Mattila

text: Hän kirjoitti ylioppilaaksi Turun suomalaisesta yhteiskoulusta vuonna 1950. Mattila valmistui Helsingin yliopistosta farmaseutiksi 1954 ja lääketieteen lisensiaatiksi 1961. Hän väitteli nikotiinin ja sen johdosten farmakologiasta 1963 (LKT 1964). Hän teki vuosina 1965-66 ja -69 opintomatkat Lontooseen King's Collegeen, University Collegeen ja Hammersmithin sairaalaan, jotka ohjasivat tohtori Mattilan työtä kliinisen farmakologian suuntaan. Vuodesta 1968 lähtien hän oli farmakologian apulaisprofessori ja vuosina 1974–1995 henkilökohtainen ylimääräinen farmakologian professori Helsingin yliopiston farmakologian ja toksikologian laitoksella, joskin hän useaan otteeseen hoiti myös kliinisen farmakologian professuuria.


title: Mauri Mattila

text: Professori Mattila julkaisi yli 300 tieteellistä artikkelia tai katsausta pääosin kliinisen farmakologian alalta. Hän oli yhteenä 20 väitöskirjatyön ohjaaja. Ohjattavista mainittakoon esimerkiksi professori Markku Linnoila, joka eteni Yhdysvaltain alkoholitutkimuslaitoksen (NIAAA) kliiniseksi johtajaksi.


title: Tervalammi (Lopen Räyskälä)

text: Tervalammi on Kanta-Hämeessä Lopella oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Tervalammi (Lopen Räyskälä)

text: Järven pinta-ala on 2,6 hehtaaria ja sen pituus on 300 metriä ja leveys 130 metriä. Siihen laskee neljä suo-ojaa, joista yksi on Viiverin laskuoja ja toinen Lintulammin ja Vaunulampien yhteinen laskuoja. Järven luusua sijaitsee järven pohjoisrannalla, josta saa alkuunsa 1,7 kilometriä pitkä laskuoja Ilmetynjokeen.


title: Tervalammi (Lopen Räyskälä)

text: Järven rantaviiva on 0,67 kilometriä pitkä ja sen ranta on pääosin moreeni- ja puoliksi hiekkapohjaista kangasmaastoa. Järven rannat ovat hieman soistuneita. Rantoja ei ole rakennettu ja luusuan ylittää yhdystie 2824. Lähellä sijaitsee Tervalammin tila.


title: Tervalammi (Lopen Räyskälä)

text: Tervalammi on syntynyt jääkauden loppuvaiheessa, kun mannerjäätikön reuna päättyi näillä seuduilla suoraan mereen noin 11 400−11 300 vuotta sitten. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Tervalammin kohdalle. Kun Salapausselän reunamoreenit patosivat taakseen jäätikköjärven, laskivat jäätikköjokivirtaukset jääjärven vedet Yoldiamereen ja kasasivat suuren sandurin tälle alueelle. Järvi on syntynyt sandurin keskellä olleeseen virtausuomaan, josta vesi puhdisti hiekat pois matkallaan Kaartjärven suuntaan.


title: Tervalammi (Lopen Räyskälä)

text: Vuoden 1884 Senaatin kartastossa järvi nimenä luki "Tervalampi".


title: Giánnis Pários

text: Giánnis Pários (, oik. "Ioánnis Varthakoúris", Ιωάννης Βαρθακούρης, s. 8. maaliskuuta 1946 Páros, Kreikka) on kreikkalainen laulaja-lauluntekijä.


title: Giánnis Pários

text: Pários, oikealta nimeltään Ioánnis Varthakoúris syntyi Pároksen saarella Kykladeilla vuonna 1946. Hän teki ensiesiintymisensä laulajana vuonna 1969.


title: Giánnis Pários

text: Pários levytti kreikaksi ranskalaisen laulajan Alain Barrieren laulun ”Tu t'en vas” vuonna 1976, nimellä ”Tóra pia”. Laulu muodostui suureksi hitiksi. Pários työskenteli myöhemmin useiden kreikkalaissäveltäjien, kuten Mános Loḯzoksen, Míkis Theodorákiksen ja Stávros Xarchákoksen kanssa. Hän on tehnyt kiertueita maailmalla, ja on esiintynyt muun muassa Kanadassa, Australiassa, Lontoon Albert Hallissa ja New Yorkin Carnegie Hallissa.


title: Giánnis Pários

text: Pários on ollut kahdesti naimisissa ja hänellä on neljä poikaa. Hänen vanhin poikansa Cháris ”Harry” Varthakoúris on niin ikään muusikko.


title: Roosevelt Island Tramway

text: Roosevelt Island Tramway on vuonna 1976 New Yorkissa Yhdysvalloissa toimintansa aloittanut köysirata, joka kuljettaa matkustajia Manhattanin ja Roosevelt Islandin saarten välillä. Rata kulkee Queensboro Bridge-sillan vieressä ja matka-aika on alle neljä minuuttia.


Jääkiekon nuorten naisten maailmanmestaruuskilpailut 2010 pelattiin Yhdysvalloissa ja pelipaikkakuntana toimi Chicago. Maailmanmestaruuden voitti Kanada.


title: Jääkiekon nuorten naisten maailmanmestaruuskilpailut 2010

text:
Pääsarja
1. divisioona


title: Ilo irti!

text: Ilo irti! on HattiWatit-yhtyeen kolmas äänite, joka sisältää viisi HattiWattien omaa rock-henkistä kappaletta, sekä lainakappaleen "Viisi Pientä Ankkaa". Ilo irti! äänitettiin Hyvinkäällä 2-11. lokakuuta 1999.


title: Viiveri

text: Viiveri on Kanta-Hämeessä Lopella oleva järvi, joka näyttää korkeuskäyrien mukaan kuuluvan Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. Se mainitaan kuitenkin myös Vanajan reitin valuma-alueeseen kuuluvana Hyvikkälänjoen valuma-alueen järvenä, joten se saattaa tämän vuoksi olla bifurkaatiojärvi.


title: Viiveri

text: Järven pinta-ala on 4,7 hehtaaria ja sen pituus on 380 metriä ja leveys 200 metriä. Siihen on johdettu muutama suo-oja Viiverinsuolta ja kaksi niistä toimivat laskuojina Tervalammiin. Kuitenkin Viiverinsuon ojat laskevat myös etelääb Pohjattomaan, Pikku Särkijärveen ja Särkijärveen. Järven rantaviiva on 990 metriä pitkä ja sen ranta on pääosin moreenipohjaista metsämaastoa, joskin pohjoisranta rajautuu hiekkamaahan. Järven rannat ovat Viiverinsuon puolelta soistuneita. Rannat ovat rakentamattomia eikä sinne johta teitä.


title: Viiveri

text: Jääkauden loppuvaiheessa noin 11 400−11 300 vuotta sitten mannerjäätikön reuna päättyi näillä seuduilla suoraan mereen. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Tervalammin kohdalle. Kun Salapausselän reunamoreenit patosivat taakseen jäätikköjärven, laskivat jäätikköjokivirtaukset jääjärven vedet Yoldiamereen ja kasasivat suuren sandurin tälle alueelle. Järvi on syntynyt sandurin keskellä olleeseen virtausuomaan, josta vesi puhdisti hiekat pois matkallaan Kaartjärven suuntaan.


title: Viiveri

text: Vuoden 1855−1856 Kalmbergin kartastossa järven nimi kirjoitettiin "Wiverilampi". Vuoden 1884 Senaatin kartastossa järvi nimenä luki "Wiiverilampi".


title: Roosevelt Island

text: Roosevelt Island on kapea ja pitkä saari East River -joessa New Yorkin Manhattanin ja Queensin välissä Yhdysvalloissa. Saari on etelä-pohjoissuunnassa 3,2 kilometriä pitkä, mikä vastaa Manhattanin puolella 40 korttelia, suunnilleen 46. kadulta 86. kadun korkeudelle. Leveimmillään saari on vain 240 metriä, ja sen pinta-ala on 0,60 km². Asukkaita saarella on runsaat 10 000.


title: Roosevelt Island

text: Roosevelt Islandilla on pneumaattinen roskankeruuputkisto.


title: Hongkongin historia

text: Hongkongin historiasta ennen kiinalaisten tuloa alueelle tiedetään vain vähän. Vanhimmat merkin kiinalaisten käymästä kaupasta Hongkongin alueella ovat yli 2 000 vuoden takaa.


title: Hongkongin historia

text: 1800-luvulla alueesta kiinnostuivat brittiläiset. Britannia halusi Hongkongin saaren hallintaansa hyvän satamapaikan tähden. Paikka soveltui hyvin Kiinan kanssa käytävän kaupan tukikohdaksi. Hongkong siirtyi briteille ensimmäisen oopiumisodan jälkeen vuonna 1842. Hongkongin siirtomaa kasvoi nopeasti, ja toisen oopiumisodan jälkeisellä sopimuksella brittien hallintaan siirtyi myös Kowloon vuonna 1860. Myöhemmin britit laajensivat alueitaan vuonna 1898, kun se vuokrasi Kiinalta Uudet territoriot 99 vuodeksi.


title: Hongkongin historia

text: Kun vuokrasopimus päättyi vuonna 1997 britit palauttivat Kiinalle koko Hongkongin, sillä alue oli jo kasvanut niin tiiviisti kiinni Kiinaan, että maiden välisen rajalinjan veto olisi ollut mahdotonta.


title: Hongkongin historia

text: Hongkongin alueella on vain vähän merkkejä alueen esihistoriasta. Varhaisimmat arkeologiset löydöt ovat ajoitettu neoliittiselle kaudelle, noin 6 000 vuoden taakse. Tuolloin Hongkongin alueella eläneet ihmiset olivat sukua Guangdongin alueen ihmisille. He kuuluivat Yue-väestöryhmään, jotka asuttivat koko nykyisen Etelä-Kiinan aluetta aina Vietnamiin asti. Yuet olivat kielellisesti austroaasialaista tai malaijilais-polynesialaista alkuperää.


title: Hongkongin historia

text: Myöhemmän ajan, noin 3 500 vuoden taakse ajoitetut ruukkulöydöt viittaavat siihen, että Hongkongin alueen ihmiset ovat olleet yhteydessä pohjoisempien varhaisten kiinalaisdynastioiden kanssa. Yue-heimon ihmiset saivat elantonsa kalastuksesta, metsästyksestä ja maanviljelystä.


title: Hongkongin historia

text: Kiinalaisten läsnäolosta alueella on merkkejä 200-luvulta eaa., jolloin Qin- ja Han-dynastian vaikutuspiirit ulottuivat Hongkongin alueelle asti. Nanyue-kuningaskunnan vaikutusvallan alla Hongkongin alue oli 100-luvulla eaa.


title: Hongkongin historia

text: Ulkomaankaupasta alueella on merkkejä yli 2 000 vuoden takaa. Silkkikaupan myötä Hongkongin alueen merkitys kasvoi. Kiinan tärkein kauppasatama oli Tang-dynastian aikana 600–900-luvuilla Kantonin alueella, Hongkongista itään. Hongkongin alueella sijaitseva Tuen Mun toimi sotilastukikohtana kaupankäynnin turvaamiseksi. Song-dynastian aikana 900–1200-luvuilla alueelle muutettiin vilkkaasti pohjoisen suunnalta, syyksi on arveltu mongolien vaikutusvallan kasvua. Tuolta ajalta on myös merkit alueen pysyvämmästä asutuksesta. Muuttoliike jatkui Yuan-dynastian aikana 1200-luvulla, kun muu Kiina joutui Mongolivaltakunnan vallan alle.


title: Hongkongin historia

text: 1300–1600-luvuilla Ming-dynastian aikana Hongkong kasvoi edelleen ja vaurastui suolan, helmien ja suitsukkeiden tuotannon myötä. Myöhemmin Ming-dynastian aikana alkoi myös posliinin valmistus. Hongkong oli Ming-dynastian aikana varhainen kauppakeskus ja alueen puolustusta vahvistettiin. Monet Uusien territorioiden kylistä syntyivät Ming-dynastian aikana. Alueen puolustuksen vahvistamiseen oli syynsä, sillä merirosvot aiheuttivat alueelle vaaraa, ja uutena uhkana olivat alueelle saapuneet tehokkaasti aseistetut eurooppalaiset.


title: Hongkongin historia

text: Aasian luonnonvarojen hyödyntäminen ja kaupankäyntimahdollisuudet alkoivat kiinnostaa eurooppalaisia kasvavassa määrin 1500-luvulla. Kanton oli tärkeä kiinalainen satamakaupunki, minkä takia eurooppalaisten kiinnostus kauppasataman perustamiseen sen lähelle kasvoi. Säännöllinen kaupankäynti Kiinan ja Euroopan välillä alkoi vuonna 1557, jolloin portugalilaiset perustivat Macaoon kauppatukikohtansa.


title: Hongkongin historia

text: Portugalilaisten perustettua tukikohtansa Macaoon kasvoi brittien kiinnostus Kiinan kaupasta. Kiina oli melko sulkeutunut maa, ja mahdollisuudet kaupankäyntiin olivat rajalliset. Eurooppalaiset kävivät 1700-luvulle saakka Kantonissa vapaasti kauppaa, kunnes vuonna 1702 Kiinan keisari nimitti virkamiehen valvomaan ulkomaankauppaa. Vuonna 1720 kiinalaisten kauppiaiden kilta sai ulkomaankaupan monopolin. Kauppaseura muun muassa määritteli ulkomaalaisten tuotteille tulleja ja myönsi kaupankäyntilupia.


title: Hongkongin historia

text: Itä-Intian kauppakomppania taas hallitsi Kiinan kauppaa brittiläisten puolella. Kauppakomppania perusti omia varastojaan Kantoniin teen, silkin ja posliinin kauppaa varten. Kauppakomppania kontrolloi sekä brittiläisten että muiden ulkomaalaisten matkoja Kiinan suuntaan. Sen monopoli lakkautettiin 1830-luvulla, jolloin yksityiset kauppiaat saivat yliotteen Kiinan-kaupasta.


title: Hongkongin historia

text: Yksityiset kauppiaat kokivat kiinalaisten asettamat kaupparajoitukset kohtuuttomiksi, minkä takia brittien ajatus oman tukikohdan perustamisesta Kiinan rannikolle kasvoi. Kiinassa kasvoi puuvillan kysyntä, mutta se ei taannut kaupankäynnin kannattavuutta. Samaan aikaan oopiumin vieminen Intiasta Kiinaan osoittautui tuottoisaksi liiketoiminnaksi. Aiemmin Itä-Intian kauppakomppania oli vienyt välikäsien kautta oopiumia Kiinaan ja välttänyt näin kiinalaisten tullivelvoitteet ja vastuun huumeiden levittämisestä Kiinaan. Kiinan keisari Qianlong oli kieltänyt oopiumikaupan vuonna 1796, mutta kiellolla ei ollut juuri vaikutusta ja huumekauppa kasvoi 1800-luvun alussa.


title: Hongkongin historia

text: Kasvanut huumekauppa ja lisääntynyt huumeiden käyttö aiheuttivat Kiinassa vakavia ongelmia ja moraalin rapistumista. Kiinan korkea-arvoiset virkamiehet kannattivat oopiumikaupan laillistamista, sillä korruptoituneet virkamiehet saivat itse lahjusten muodossa tuloja huumekaupasta. Keisari Daoguang antoi kuitenkin tiukat määräykset kaupan lopettamiseksi, ja hänen tahtonsa toteuttajaksi saapui korkea-arvoinen virkamies Lin Zexu. Kiinalaisten ja brittien välit kiristyivät, sillä kauppiaat eivät saaneet enää myytyä oopiumia entiseen tapaan. Tilanne kärjistyi vuonna 1839, kun Kantonin brittiväestö pakotettiin siirtymään Hongkongin sataman laivoihin.


title: Hongkongin historia

text: Tilanteen kärjistyminen johti ensimmäiseen oopiumisotaan. Brittilaivasto lähti 4 000 miehen voimin Britanniasta turvaamaan maan Kiinan kauppaa, ja se saapui kesäkuussa 1840 kriisialueelle. Vallattuaan Kantonin brittijoukot etenivät pohjoiseen ja saartoivat kaikki Kiinan tärkeät satamat. Kun britit saapuivat Tianjiniin, heille avautui tie Hai He -jokea pitkin pääkaupunkiin Pekingiin. Kiinan keisari päätti vetäytyä vihollisjoukkojen päästyä vaarallisen lähelle pääkaupunkia.


title: Hongkongin historia

text: Rauhanneuvottelut johtivat Nanjingin sopimukseen, jonka mukaan brittien haltuun siirtyi Hongkongin saari. Brittiläiset ottivat Hongkongin haltuunsa tammikuussa 1841. Sopimuksen mukaan Kiinan oli myös avattava muiden satamakaupunkiensa kauppa brittiläisille ja maksettava 21 miljoonan dollarin sotakorvaukset. Kiinalaisen tulkinnan mukaan sopimus, jonka Qing-dynastian keisari joutui sopimaan, oli ensimmäinen niin sanottu epäoikeudenmukainen sopimus Kiinan ja ulkovaltojen välillä. Ensimmäinen brittien alueelle perustama kaupunkimainen asutus, josta tuli myös siirtomaan pääkaupuki, oli Victorian kaupunki Hongkongin saaren pohjoisrannalla.


title: Hongkongin historia

text: Ulkomaalaiset kauppiaat eivät kuitenkaan olleet tyytyväisiä Nanjingin sopimuksen tarjoamiin mahdollisuuksiin laajentaa Kiinan kauppaa, sillä kiinalaisia viranomaisia syytettiin kaupan vaikeuttamisesta. Brittiläiselle Hongkongille ongelmia tuotti myös se, että Kiinan muut satamat, etunenässä Shanghai veti kauppiaita puoleensa paremmin. Kauppiaat vaativat omien etujensa turvaamiseksi Nanjingin sopimuksen uudistamista. Paikalliset konfliktit ja kauppiaiden etunäkökohdat johtivat lopulta 1856 toiseen oopiumisotaan. Konflikti alkoi, kun brittien hongkonglainen laiva siepattiin Kantonissa. Britit lähettivät vahvistuksiksi lisää sotilaita Kiinaan. Ranska tuki brittejä sotilaallisesti, sillä myös ranskalaiset pyrkivät laajentamaan vaikutusvaltaansa Aasiassa.


title: Hongkongin historia

text: Brittien ja ranskalaisten sotilasjoukot ottivat haltuunsa Tianjinin kaupungin ja marssivat sen jälkeen Pekingiin, missä Kiina pakotettiin 1858 rauhansopimukseen. Sen mukaan Kiina joutui luovuttamaan Iso-Britannialle Kowloonin niemimaan, joka liitettiin osaksi Hongkongin siirtokuntaa. Lisäksi Kiina joutui avaamaan kymmenen uutta satamaa ulkomaankaupalle ja maksamaan sotakorvauksia Iso-Britannialle ja Ranskalle.


title: Hongkongin historia

text: Toisen oopiumisodan rauhansopimus päättyi kiinalaisen näkökannan mukaan myös epäoikeudenmukaisesti. Eurooppalaisten tuloa Hongkongiin ei katsottu hyvällä, mikä aiheutti toisaalta ongelmia, mutta toisaalta monet kiinalaiset tekivät yhteistyötä ulkomaalaisten kanssa. Ulkomaalaisia kauppiaita oli Hongkongissa 1840-luvun alussa vain muutamia satoja, mutta tuhannet kiinalaiset kävivät kauppaa heidän kanssaan tai työskentelivät heille. Hongkongin asukasluku oli 1840-luvun alussa vain runsaat 4 000, mutta väkiluku lähti nousuun kaupankäynnin vapautumisen myötä. Hongkong houkutti kauppiaita Kantonista ja brittien lisäksi myös muut ulkomaalaiset alkoivat vierailla Hongkongin satamassa. Vuonna 1865 kaupungin väkiluku oli jo 120 000. Kiinalaisia väestöstä oli yli 95 prosenttia.


title: Hongkongin historia

text: Muuttoliike toi Hongkongiin monia uusia yrityksiä, ja kaupungissa toimi muun muassa laivayhtiöitä, rekrytointia harjoittavia työvoiman värvääjiä ja vakuutusyhtiöitä. Tärkeimpiä tapahtumia oli Hongkongin ja Shanghain pankin perustaminen 1800-luvun puolivälissä. Hongkongin uusi satama sijaitsi myös tärkeällä merireitillä Singaporen ja Shanghain välillä, joten Hongkong hyötyi sijainnistaan. Hongkongin kautta vietiin Kiinaan muun muassa puuvillaa hiiltä, alkoholia ja elintarvikkeita. Myös oopiumikauppa oli merkittävää; 1800-luvun puolivälissä kolme neljäsosaa Kiinaan viedystä oopiumista kulki Hongkongin kautta.


title: Hongkongin historia

text: 1800-luvun lopulla Hongkong menetti brittien Kiinan politiikassa merkitystään, kun britit hoitivat Kiinan suhteitaan enenevässä määrin Pekingin kautta. Samoihin aikoihin muut siirtomaavallat kasvattivat Kiinan suunnalla vaikutusvaltaansa, ja myös Japani ja Venäjä tavoittelivat sieltä jalansijaa. Kasvanut taloudellinen kilpailu ja sotilaallinen uhka huolestutti brittejä. Siksi britit harkitsivat aluelaajennuksia Hongkongin puolustuksen vahvistamiseksi. Britannia ryhtyi neuvottelemaan Kiinan kanssa alueluovutuksista Hongkongin laajentamiseksi. Sopimus Hongkongin brittiläisen siirtokunnan laajentamisesta syntyi elokuussa 1898, jolloin Hongkongiin liitettiin kaupungin pohjoispuolella sijaitseva Uudet territoriot ja Hongkongin nykyiset rajat muodostuivat. Pinta-alallisesti Uudet territoriot oli alueen suurin. Sillä ei ollut kuitenkaan briteille taloudellisesta merkittävyyttä, mutta puolustuksellisesti sillä oli arvoa. Britannia vuokrasi alueen Kiinalta 99 vuodeksi.


title: Hongkongin historia

text: Aluelaajennuksista huolimatta Hongkong oli brittiläisen imperiumin syrjäisimpiä alueita. 1900-luvun alussa Hongkong oli Kiinan vallankumouksellisten kapinaliikkeiden keskus. Kiinan tasavallan tuleva presidentti Sun Yat-sen perusti Kuomintang-allianssin Tokiossa vuonna 1905. Hänellä oli läheiset yhteydet Hongkongiin, missä organisoitiin kapinaliikkeitä. Kiinan Qing-hallinto kukistui vuonna 1911 vallankumouksen seurauksena, mikä ajoi monet pakolaisiksi Hongkongiin.


title: Hongkongin historia

text: 1900-luvulle tultaessa Hongkong oli jo maailmankaupan keskeinen satamakaupunki. Sataman merkitystä lisäsi Kiinan sisämaan liikenneverkoston kehittymättömyys. Manner-Kiinan levottomuuksista huolimatta Hongkongissa oli rauhallista 1900-luvun alkuvuosikymmeninä. Rauhallisuudesta huolimatta väestö oli jakautunut kiinalaisväestöön ja brittiläiseen väestönosaan. Hongkong eli erillään Euroopasta, eikä ensimmäisen maailmansodan aikana emämaa Britannialla ollut merkittävää kiinnostusta Hongkongin asiohin.


title: Hongkongin historia

text: 1930-luvulla Kaakkois-Aasian ja Kiinan tilanne jännittyi Japanin aloitettua aggressiivisen kauppa- ja ulkopolitiikan alueella. Japani koki jääneensä sivulliseksi suurvaltapolitiikassa brittiläisten ja yhdysvaltalaisten asetettua tuontirajoituksia japanilaisille tuotteille 1930-luvun laman aikoina. Japanissa koettiin britit vihamieliseksi valtioksi, minkä takia brittien oli tarkistettava Japanin politiikkaansa. Hongkong oli strategisesti tärkeä, mutta Yhdysvaltojen, Britannian ja Japanin sopimus vuosilta 1921-1922 kielsi Hongkongin linnoittamisen, eikä Hongkongista tullut briteille Singaporen kaltaista tärkeää sotilastukikohtaa.


title: Hongkongin historia

text: Japani hyökkäsi Kiinaan vuonna 1937, ja Hongkong joutui Kiinan-Japanin sodan eturintamaan, kun japanilaiset miehittivät Kantonin vuonna 1938. Hongkong ylikuormittui Kiinasta tulevien pakolaisten määrästä, mikä aiheutti sosiaalisia ongelmia ja kaupungissa levisivät vakavat sairaudet, kuten beriberi, punatauti ja kolera.


title: Hongkongin historia

text: Japani aloitti toiseen maailmansotaan kuuluneen tyynenmeren sodan hyökkäämällä Pearl Harboriin Yhdysvaltain laivastotukikohtaan 7. joulukuuta 1941. Seuraavana päivänä Japani aloitti pommitukset Hongkongiin. Hongkongin väestö oli hajanainen, eikä brittiläisten siirtomaahallinto kyennyt organisoimaan yhtenäistä vastarintaa japanilaisia vastaan. Alueen kaikki kiinalaisasukkaat eivät olleet halukkaita puolustamaan brittiläistä siirtokuntaa. Briteille oli myös tärkeämpää turvata sotilaallisesti arvokkaampi Singapore japanilaisilta.


title: Hongkongin historia

text: Japanilaiset valtasivat nopeasti Hongkongin mannermaan puoleiset alueet ja nousivat maihin Hongkongin saarelle 18. joulukuuta 1941. Hongkongin taistelu kääntyi japanilaisten eduksi muutamassa päivässä. Hongkong antautui japanilaisille joulupäivänä. Hongkongin taistelussa kaatui 2 000 brittiläistä tai brittien rinnalla taistellutta intialais- ja kanadalaissotilasta. Siviilejä kuoli ainakin 4 000, lähes kaikki heistä olivat Hongkongin kiinalaisia. Japanilaisten miehitys Hongkongissa kesti kolme vuotta ja kahdeksan kuukautta. Sinä aikana etenkin kiinalaisväestö joutui vainojen kohteeksi. Hongkongin väestöstä katosi lähes miljoona asukasta sotavuosina. Osa asukkaista menehtyi japanilaisten julmuuksissa, ja osa muutti manner-Kiinan puolelle.


title: Hongkongin historia

text: Toinen maaimansota päättyi elokuussa 1945, ja japanilaiset ajettiin pois Hongkongista kuun lopulla. Sotilasoperaatio ei ollut suuri, sillä japanilaiset eivät tehneet vastarintaa. Sodan jälkeen Hongkongiin palasi brittien siirtomaahallinto.


title: Hongkongin historia

text: Sodan jälkeen Hongkong oli raunioina ja väkiluku oli romahtanut alle miljoonaan. Jälleenrakennukseen liittyi myös rodullisen eriarvoisuuden poistaminen, sillä korkeimmat virat siirtomaahallinnossa menivät brittiläisille ja saaren arvokkaimmilla asuinalueillakin oli rajoitettu kiinalaisten määrää. Siirtomaahallinnon vastaista liikehdintää Hongkongissa ei kuitenkaan esiintynyt


title: Hongkongin historia

text: Sosiaalisiin ongelmiin puuttumisella oli syynsä, sillä toisen maailmansodan päätyttyä Kiinan sisällissota ajoi vuosina 1945-1950 Hongkongiin pakolaisaallon. Vuonna 1953 alueen väkiluku oli jo yli 2,3 miljoonaa. Hongkongista oli myös muodostumassa Kiinan taloudellinen keskus, sillä ulkomaalaiset liikemiehet jättivät manner-Kiinan kommunistien valtaantulon jälkeen. Manner-Kiinasta paenneet ihmiset olivat pääasiassa antikommunisteja, kun aikaisemmat pakolaiset taas olivat Kuomintangin vastustajia, mikä nosti Hongkongissa poliittisia jännitteitä. Sisällissodan hävinnyt osapuoli pakeni Taiwaniin, mihin se perusti Kiinan tasavallan. Kuomintangia tukeneet sanomalehdet vaativat myös Hongkongin liittämistä Kiinan tasavaltaan. Vuonna 1949 Kiinan kansantasavallassa valtaan päässeet kommunistit sulkivat Hongkongin ja manner-Kiinan rajan.


title: Hongkongin historia

text: Hongkongin pakolaisten olosuhteet olivat kurjat ja pakolaisleireillä sattui vakavin onnettomuus vuonna 1953, kun 50 000 ihmistä menetti asumuksensa tulipalossa. Maan viranomaiset puuttuivat tilanteeseen katastrofin jälkeen ja 1950-luvulta alkaen väestö asutettiin jättimäisiin kerrostaloihin. Vuoteen 1957 mennessä Hongkongissa oli jo asutettu uudelleen 200 000 pakolaista. Taloudellista tukea Hongkong sai asutusohjelmaansa Yhdysvalloista, Kiinasta ja Britanniasta.


title: Hongkongin historia

text: Brittiläiset halusivat pitää kiinni Hongkongin siirtomaastaan, vaikka sekä Kiinan kansantasavalta että Kiinan tasavalta pitivät Hongkongia omana alueenaan. Kiinan näkemyksen mukaan Hongkong oli vain väliaikaisesti lainassa brittiläisillä, eikä Hongkong solminut näin suoria suhteita Pekingiin. Välit brittiläisen Hongkongin ja kommunistisen Pekingin välillä olivat viileät, mutta taloussuhteet olivat molemminpuolin tärkeät, jolloin suuremmilta väkivaltaisuuksilta vältyttiin.


title: Hongkongin historia

text: Toisen maailmansodan jälkeen Hongkong koki taloudellisen rakennemuutoksen, jota vauhditti Kiinan liike-elämän keskuksesta Shanghaista Hongkongiin siirtyneet yrittäjät pääomineen. Teollisuus kasvoi Hongkongissa vauhdilla, ja työvoimaa oli saatavilla. Hongkongiin alkoi virrata pääomaa myös muualta Aasiasta, sillä alueen koettiin olevan Kaukoidän turvallisin paikka poliittisesti ja taloudellisesti.


title: Hongkongin historia

text: 1950-luvun alussa Kiina vei suuren osan tekstiiliteollisuutensa tuotteista Hongkongin kautta, mutta tilanne muuttui Korean sodan myötä. YK julisti Kiinan kauppasaartoon, sillä Kiina soti Pohjois-Korean puolella YK:n joukkoja vastaan. Yhdysvallat taas kielsi kaiken kaupankäynnin Kiinan kanssa, mikä heikensi Hongkongin talouselämää, kun kauttakulkukauppa väheni. Kauttakulkukaupan vähennyttyä Hongkongin elinkeinoelämää kehitettiin muilla tavoin, jolloin muut teollisuudenalat saivat positiivisen sysäyksen. 1950-luvulla kehittyi tunnetuksi tullut ”Made in Hongkong” -ilmiö.


title: Hongkongin historia

text: Väkiluku kasvoi nopeasti, ja kun 1970-luvun alussa väkiluku oli kolme miljoonaa, oli se vuosikymmenen lopulla jo yli neljä miljoonaa. Suuri ihmismäärä ahtaissa asumuksissaan oli kuitenkin aikapommi, mikä Hongkongin hallinnossa osattiin ottaa vakavasti. Alueen terveydenhuoltoa ja infrastruktuuria kehitettiin ja väestön hyvinvointiin panostettiin. Ongelmaa pahensivat Vietnamin sodan jälkeen Etelä-Vietnamin suunnalta paenneet niin sanotut venepakolaiset. Vuosien 1980–1990 välisenä aikana Hongkongiin tulleiden pakolaisten lukumäärä oli lähes 100 000.


title: Hongkongin historia

text: Väkiluvun nopea kasvu aiheutti paineita asuntopolitiikalle ja 1960-luvun alussa aloitettu asuntojen rakentaminen pienituloisille muutti rajusti Uusien territorioiden aluetta, jossa elettiin vielä 1960-luvun alussa maaseutumaisissa olosuhteissa. 1990-luvulle tultaessa oli asutettu jo yli kaksi miljoonaa ihmistä. Nopea uusien alueiden rakentaminen edellytti hyviä liikennejärjestelyjä ja Hongkongin metron linja Hongkongin saaren ja Kowloonin välillä on yksi maailman vilkkaimmin liikennöidyistä metrolinjoista.


title: Hongkongin historia

text: 1960-luvulta lähtien Hongkongilla meni taloudellisesti hyvin ja maan sosiaaliset olot parantuivat. Pahimmat levottomuudet tapahtuivat 1960-luvulla, kun Mao Zedongin aloittama kulttuurivallankumous aiheutti pienimuotoista kapitalismin vastaista liikehdintää ja brittihallinnon vastustamista. Britannian siirtomaahallinto onnistui tukahduttamaan pienimuotoiset levottomuudet, eikä Hongkongin väestön enemmistöllä ollut halua vastustaa siirtomaahallintoa. Kulttuurivallankumous kuitenkin säikäytti monet; 1970-1980-luvulla tulevaisuudessa alkoi jo häämöttää vuonna 1997 tapahtuva vallanvaihto, mikä ilmeni muun muassa siinä, että jotkut yritykset siirsivät toimintansa pois Hongkongista.


title: Hongkongin historia

text: Deng Xiaopingin aikana Kiina avasi vähitellen ovensa ulkomaan investoinneille, mikä lisäsi Hongkongin kauppaa. Vuonna 1982 Britannia ja Kiina aloittivat neuvottelut Hongkongin tulevaisuudesta. Britannian pääministeri Margaret Thatcher pyrki neuvottelemaan Kiinan kanssa Hongkongin säilymisestä brittihallinnon alaisuudessa. Brittihallinnon jatkumista tuki myös suurin osa Hongkongin väestöstä. Kiinan kanta asiaan oli se, että alueet liitettäisiin osaksi Kiinaa vuonna 1997, mutta alue tulisi säilymään erityistalousalueena, jota tulisi hallitsemaan Hongkongin oma hallinto. Brittiläiset olisivat voineet kuitenkin pitää kiinni Hongkongin saaresta ja Kowloonista, joita vuokrasopimus ei koskenut. Hongkong oli kuitenkin kasvanut esikaupunkien kautta niin tiiviisti kiinni Kiinaan, että rajan veto olisi ollut jo mahdotonta. Britannia päätti näin palauttaa kaikki hallinnoimansa Kiinalle.


title: Hongkongin historia

text: Neuvottelujen tuloksena päästiin vuonna 1985 ratifioituun sopimukseen, jonka mukaan Kiinan hallinto tulisi palaamaan brittialueille, joihin kuuluivat Hongkong, Kowloon ja Uudet territoriot. Tämän jälkeen Hongkongista tulisi 50 vuodeksi Kiinan erityishallintoalue, joka takaa Hongkongille ”Yksi maa, kaksi järjestelmää” -politiikan vähintään vuoteen 2047 asti. Sopimuksen mukaan Hongkongin dollari on sen ainoa laillinen valuutta, Hongkong säilyttää vapaasataman asemansa sekä oman verotuksensa ja erityistalousalue pitää tullirajaa Kiinan kanssa. Alueelle sijoitettavat Kiinan kansanarmeijan joukot eivät saa puuttua Hongkongin sisäisiin asioihin.


title: Hongkongin historia

text: Vuoden 1989 levottomuudet Pekingissä päättyivät, kun Kiinan demokratialiike kukistettiin verisesti Taivaallisen rauhan aukion mielenosoituksessa. Tämä jätti jälkensä myös Hongkongiin, jonka väestö huolestui alueen tulevaisuudesta Kiinan tapahtumien takia. Epävarmuus kiihdytti muuttoliikettä pois Hongkongista. Hongkongilaisia muutti 1980-luvun lopusta vuoteen 1997 asti pois maasta satojatuhansia. Muuttoliike kohdistui etenkin Kanadaan ja Australiaan. Kiinan demokratialiikkeen kannattajat taas löysivät pakopaikan Hongkongista.


title: Hongkongin historia

text: Britannia luovutti Hongkongin takaisin Kiinan hallintaan 2. heinäkuuta 1997. Vallanvaihto sujui rauhanomaisesti ilman mellakoita. Aluksi Hongkongin talous kääntyi laskuun Aasian talouskriisin aikana pian Kiinaan liittämisen jälkeen. Lisäksi Hongkongia koetteli SARS-epidemia, joka lamautti kaupunkia entisestään. Tyytymättömyyttä hongkongilaisten keskuudessa lisäsi se, että Kiina kiristi hongkongilaisten sananvapautta ja asetti rajoituksia kansalaisjärjestöille. Vuonna 2003 Hongkongissa järjestettiin suuri mielenosoitus erityistalousalueen erivapauksien kaventamisen johdosta. Mielenosoitukseen on arvioitu osallistuneen lähes miljoona ihmistä.


title: Hongkongin historia

text: Hongkong on myös yrittänyt hyötyä Kiinaan liittämisestä. Hongkongissa on pyritty yhdistämään manner-Kiinan halpa työvoima ja raaka-aineiden saanti erityistalousalueen taloudelliseen osaamiseen. Manner-Kiinaan on kuitenkin siirtynyt paljon tuotannollista toimintaa halvempien tuotantokustannusten houkuttelemana. Naapurimaakunta Guangdongin talous on noussut Kiinaan liittämisen jälkeen.


title: Hongkongin historia

text: Kiinan keskushallinto ei kuitenkaan sitoutunut tavoitteeseen, jonka mukaan Hongkong saa valita kaikki lainsäädäntoneuvoston jäsenet vapailla vaaleilla vuoden 2007 jälkeen. Kiinaa johtava kommunistinen puolue pelkää, että demokratiavaatimukset leviäisivät Hongkongista muualle Kiinaan. Kun Kiina ilmoitti, että Hongkongin vuoden 2017 vaaleihin pääsevät ehdokkaiksi vain ne, jotka Kiinan keskushallinto hyväksyy, tyytymättömyys Kiinan hallintoon kasvoi, mikä johti vuonna 2014 suuriin Kiinan hallintoa vastustaviin mielenosoituksiin.


title: Jelenia Góra

text: Jelenia Góra ( "Hirschberg") on kaupunki Länsi-Puolassa, Ala-Sleesian voivodikunnassa. Kaupunki kuului Saksaan vuoteen 1945 saakka. Puolan ja Tšekin raja kulkee kaupungin läheltä Sudeettien vuoristossa..


title: Jelenia Góra

text: Sobieszów on vuoristokylä kaupungin lähellä. Siellä sijaitsee Chojnik-niminen linna (Kynast-linna), joka kuului 1300-luvulta lähtien sleesialaiselle Schaffgotsch-suvulle. Saksaksi linnan nimi on "Hermsdorf unterm Kynast". Jelenia Góra oli vuosisatojen ajan tekstiilinvalmistuksen keskus, mutta ala taantui 1700-luvulla.


title: Jelenia Góra

text: Kaupungin suomalainen ystävyyskaupunki on Valkeakoski.


title: Ipanoiden platta

text: Ipanoiden platta on HattiWatit-yhtyeen neljäs äänite ja toinen pitkäsoitto. Levy julkaistiin vuonna 2002 sisältää 16 lastenlaulua. Levyn sisältää kappaleen "Virvon siellä ja varvon täällä", joka sijoittui toiseksi valtakunnallisessa pääsiäislaulukilpailussa Riihimäellä 24.3.2002. Albumi sisältää myös valtakunnalliseen "Vuoden uusi lastenlaulu 2000" -kilpailuun osallistuneen kappaleen "Nenä valuu ja räystäät tippuu", joka sijoittui televisioidussa finaalissa viidenneksi (3.9.2000 YLE-TV1). Kaikki levyn kappaleet ovat bändin omaa tuotantoa ja se äänitettiin vuoden 2002 lopulla Hyvinkäällä.


title: Ipanoiden platta

text: Kappale "Virvon siellä ja varvon täällä" on mukana myös Pääsiäisnoidan keitokset levyllä.


title: Ipanoiden platta

text: +Bonus: Virvon siellä ja varvon täällä - (säv. san. T. Ahonen)


Jääkiekon nuorten naisten maailmanmestaruuskilpailut 2009 pelattiin Saksassa ja pelipaikkakuntana toimi Füssen. Maailmanmestaruuden voitti Yhdysvallat.


title: Jääkiekon nuorten naisten maailmanmestaruuskilpailut 2009

text:
Pääsarja
1. divisioona


Jääkiekon nuorten naisten maailmanmestaruuskilpailut 2008 pelattiin Kanadassa ja pelipaikkakuntana toimi Calgary. Maailmanmestaruuden voitti Yhdysvallat.


title: Xiong Ni

text: Xiong Ni (s. 11. tammikuuta 1974 Changsha, Hunan) on kiinalainen entinen uimahyppääjä ja on kolminkertainen olympiavoittaja.


title: Xiong Ni

text: Ensimmäisen olympiamitalinsa Xiong voitti 1988 Soulin olympialaisissa vasta 14-vuotiaana. Xiong lopetti uransa ensimmäisen kerran vuonna 1997, mutta palasi jo seuraavana keväänä takaisin kilpailuihin.


title: Xiong Ni

text: Lopullisesti Xiong lopetti aktiiviuransa vuonna 2001.


title: Li Hongxue

text: Li Hongxue (s. 9. maaliskuuta 1984 Harbin, Heilongjiang) on kiinalainen maastohiihtäjä.


title: Li Hongxue

text: Li on kilpaillut kolmesti olympiakisoissa vuosina 2006–2014. Olympiatasolla hänen paras sijoituksensa henkilökohtaisilla matkoilla on 22. sija Sotšin olympialaisten 30 kilometrin kilpailussa.


title: Li Hongxue

text: MM-kilpailuissa Lin paras saavutus henkilökohtaisilla matkoilla on 18. sija vuoden 2007 MM-kisoissa Sapporossa, jossa hän sijoittui 30 kilometrin perinteisen hiihtotavan kilpailussa 18:nneksi.


title: Vaunulammit

text: Vaunulammit ovat Kanta-Hämeessä Lopella olevat kaksi järveä, jotka kuuluvat Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Vaunulammit

text: Suurempi järvi on pinta-alaltaan 1,3 hehtaaria ja sen pituus on 250 metriä ja leveys 100 metriä. Pienempi lampi on 100 metriä pitkä ja 60 metriä leveä. Järvet ovat kytkettynä toisiinsa kaivetun ojan välityksellä. Ne sijaitsevat Vaunumäen takana olevalla yhteisellä ojitetulla suolla. Suuremman järven luusua sijaitsee sen kaakkoisrannalla, josta saa alkuunsa 1,2 kilometriä pitkä oja Viiveriin.


title: Vaunulammit

text: Suuremman järven rantaviiva on 530 metriä pitkä ja sen ranta on pääosin moreenipohjaista metsämaastoa, jota ympäröi hiekkakangas. Järvien rannat ovat soistuneita ja ojitettuja. Rannat ovat rakentamattomia eikä niille johda teitä. Yhdystie 2824 ohittaa järvet etelän puolelta ja yhdystie 2831 haarautuu järvien pohjoispuolelta ohi.


title: Vaunulammit

text: Jääkauden loppuvaiheessa noin 11 400−11 300 vuotta sitten mannerjäätikön reuna päättyi näillä seuduilla suoraan mereen. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Vaunulammien kohdalle. Jäätikön alta purkautuvat jäätikkövirrat pyyhkäisivät juuri Vaunulammien kohdalta Yoldiamereen ja levittivät soraa, hiekkaa ja savea mukanaan kummallekin sivulleen. Näin ovat syntyneet varsin korkeat Vaunumäen sandurit, jotka reunustavat nykyistä Vaunulammien suoaluetta. Myöhemmin työntyi mannerjään kieleke Vanumäen sanduurin päälle ja kasasi Salpausselän reunamoreenit sulavesiuoman tukkeeksi. Reunamoreenin taakse kertyneet jäätikköjärven vedet purkautuivat mereen Tervalammin kautta.


title: Ölmos

text: Ölmos on alue ja historiallinen kylä Kemiönsaaren kunnan Dragsfjärdissä. Ölmos on sittemmin jakautunut Ytterölmosin, Överölmosin ja Hammarsbodan kyliksi. Joissakin yhteyksissä Ölmos tarkoittaa myös Kemiön saaren sitä aluetta, jonka Dragsfjärden erottaa muusta saaresta.


title: Ölmos

text: Ölmosin ja Purunpään alueilla sijaitsee Ölmos–Purunpää Natura 2000 -suojelualue. Dragsfjärdenin länsipuolella sijaitsevat Purunpään lisäksi myös Söderlångvikin, Söderbyn, Söglön, Långnäsin, ja Rövikin kylät. Alueella on isoja merenlahtia, kuten Ölmosfjärden, Purunpäänlahti ja Långviken. Hammarsbodan kylässä on suojeltu järvi Hammarsboda träsk.


title: Ölmos

text: Ölmosissa sijaitsee lomakylä Meripesä. Lisäksi alueella on laajoja hiekkarantoja, etenkin sen länsirannalla Långsidanissa. Alueen pohjoisosassa on julkinen uimaranta.


title: Ilja Ponomarjov

text: Ilja Ponomarjov on venäläinen kansanedustaja. Hän on viimeinen Putinin arvostelija Venäjän duumassa. Hän on saamassa syytteen kavalluksesta. Hän asuu Yhdysvalloissa, koska hänen mukaansa Venäjän viranomaiset eivät päästä häntä palaamaan Venäjälle.


title: Keltainen tee

text: Keltainen tee () on harvinainen ja arvostettu teetyyppi, jota tuotetaan pieniä määriä erityisesti Kiinan Hunanin, Sichuanin ja Anhuin maakunnissa. Keltainen tee on ollut tunnettu satojen vuosien ajan, ja alkujaan sitä valmistettiin Kiinan keisarille. Teelehdet saavat valmistukseen kuuluvan vähäisen hapetuksen aikana kellertävän sävyn, mistä teemuoto on saanut nimensä. Keltaisen teen syntyminen ajoittuu Ming-dynastian teekulttuurin kulta-aikaan 1500-luvun lopulla, jolloin teevalmistusmenetelmät kehittyivät ja useimmat nykyiset teetyypit saivat alkunsa.


title: Keltainen tee

text: Teekirjallisuudessa on toisistaan poikkeavia kuvaksia keltaisen teen valmistusmenetelmästä. Eräs kuvaus on seuraavanlainen: Keltaista teetä varten kerätään teepensaan kärkisilmuja ennen kuin ne muodostavat nukkapintaa. Lehdet nuudutetaan vihreän teen tavoin ja kuumennetaan pannuissa, välillä käsin sekoittaen. Lehdet levitetään kostean kankaan alle säästä riippuen 4–10 tunniksi. Tällöin teelehdet lämpenevät ja hapettuvat, kehittävät aromikkuuttaan ja saavat kellertävän värisävyn. Lehtiä kuivataan vielä 10–20 minuuttia 110–120 °C:een lämpötilassa, jolloin niiden kosteus putoaa alle viiteen prosenttiin. Lopuksi teelehdet lajitellaan ja pakataan.


title: Keltainen tee

text: Ehkä kuuluisin keltainen tee on nimeltään "Junshan Yinzhen" (suom. Jun-vuoren hopeaneulaset tai Keisarin vuoren hopeaneulaset). Aitoa Junshan Yinsheniä valmistetaan pieniä määriä Hunanin maakunnan Dongtingjärven pienessä saaressa kasvavista "Jun Shan Qun Ti Zhong" -kannan teepensaista, joiden kärkisilmut poimitaan huhtikuussa tätä teetä varten.


title: Keltainen tee

text: Keltaista teetä haudutetaan esimerkiksi 70 °C lämpöisessä vedessä 5–8 minuuttia. Usein teepaketissa on tai teemyymälästä saa kullekin teelaadulle suositellut täsmällisemmät haudutusohjeet. Väriltään teejuoma vaihtelee vaalean keltaisesta keltaruskeaan. Maultaan keltaista teetä kuvataan pehmeäksi, hunajaisen samettiseksi ja vehnäiseksi.


title: Piotr Jaroszewicz

text: Kenraali Piotr Jaroszewicz (8. syyskuuta 1909 – 1. syyskuuta 1992) oli Puolan kansantasavallan pääministeri vuodesta 1970 vuoteen 1980.


title: Lincang

text: Lincang (, pinyin: Líncāng Shì) on prefektuuritason kaupunki Lounais-Kiinan Yunnanin maakunnan länsiosassa. Prefektuurin pinta-ala on 24 469 neliökilometriä ja väkiluku 2,43 miljoonaa (2010). Yunnanin maakunnan pääkaupunki Kunming sijaitsee linnuntietä 300 kilometriä Lincangista itäkoilliseen; maanteitse matka on parisensataa kilometriä pidempi. Lincangin hallintokeskus sijaitsee Linxiangin kaupunkipiirissä.


title: Lincang

text: Kaupunki rajoittuu lännessä Myanmariin, luoteessa Baoshanin prefektuuriin, etelässä ja idässä Pu’erin prefektuuriin.


title: Lincang

text: Lincangin prefektuuri on eräs pu’er-teen tuotantoalueita. Se on myös eräs tärkeä teepensaan kehityshistoriaan liittyvä alue, sillä seudulta on tavattu esimerkiksi yli tuhatvuotiaita villien teepensaan lähilajien teepuiden ja teepensaan välimuotoja sekä teepensaan lajikehitykseen liittyviä puufossiileja.


title: Lincang

text: Lincangin prefektuurissa on tunnettuja vuoristoisia teenkasvatusalueita: Yongden, Mengkun ja Fengqingin teealueet. Pelkästään Fengqingin piirikunnan teealueella arvioidaan olevan yhteensä 238,000 "mu" eli 158,7 km teeviljelmiä, joista merkittävä osa koostuu vanhoista teepuistoista, vanhoista teeviljelmistä tai vanhoista villiteepuualueista. Fengqing tuottaa noin 10,6 miljoonaa tonnia teetä vuodessa eli teealue on yksi koko Kiinan suurimmista. Sitä arvostetaan myös mustan Dianhong-teen tuotannostaan.


title: Lincang

text: Piirikuntatasolla kaupunki jakautuu yhteen kaupunkipiiriin, neljään piirikuntaan ja kolmeen autonomiseen piirikuntaan.


title: Xishuangbanna

text: Xishuangbanna eli Xishuangbannan dai-kansan autonominen prefektuuri, lyhennettynä Xidai (, pinyin: Xīdǎi) on prefektuuri Lounais-Kiinan Yunnanin maakunnan eteläosassa. Prefektuurin pinta-ala on 19 700 neliökilometriä ja väkiluku 1,1 miljoonaa (2010). Xishuangbannan prefektuurin pääkaupunki on Mekong-joen varrella sijaitseva 520 000 asukkaan Jinghong (2010). Huomattava osa väestöstä on dai-kansaa.


title: Xishuangbanna

text: Prefektuuri rajoittuu lännessä ja lounaassa Myanmariin, etelässä Laosiin ja pohjoisessa Pu’erin prefektuuriin. Yunnanin maakunnan pääkaupunki Kunming sijaitsee linnuntietä noin 400 kilometriä prefektuurikeskus Jinghongista koilliseen; maanteitse matka on tuntuvasti pidempi.


title: Xishuangbanna

text: Xishuangbannan prefektuuri ja etenkin sen kuuluisat teevuoret tunnetaan vanhoista teepuistaan, joista valmistetaan korkealuokkaista pu’er-teetä. Prefektuurin tunnettuja vuoristoisia teealueita ovat muun muassa Nannuo, Youle (Jinuo), Yibang (Mola), Manzhuan, Lao Mansa, Gedeng, Mangzhi ja Lao Banzhang.


title: Lintulammi (Loppi)

text: Lintulammi on Kanta-Hämeessä Lopella oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Lintulammi (Loppi)

text: Järven pinta-ala on 4,4 hehtaaria ja sen pituus on 400 metriä ja leveys 150 metriä. Siihen laskee viisi suo-ojaa, joista ainakin yksi on länsirannalla sijaitseva noin 1,2 kilometriä pitkä laskuoja Tervalammiin.


title: Lintulammi (Loppi)

text: Järven rantaviiva on 1,1 kilometriä pitkä ja sen ranta on puoliksi moreeni- ja puoliksi hiekkapohjaista kangasmaastoa, joka on soistunutta järven rannoilta.Rantoja ei ole rakennettu. Yhdystie 2824 kiertää järven pohjoispuolelta ohi.


title: Lintulammi (Loppi)

text: Jääkauden loppuvaiheessa noin 11 400−11 300 vuotta sitten mannerjäätikön reuna päättyi näillä seuduilla suoraan mereen. Pääjärven muodostumisessa vaikuttaneet jäätiköiden maata kasaavat tapahtumat muodostivat Kolmannen Salpausselän juuri Tervalammin kohdalle. Kun Salapausselän reunamoreenit patosivat taakseen jäätikköjärven, laskivat jäätikköjokivirtaukset jääjärven vedet Yoldiamereen ja kasasivat suuren sandurin tälle alueelle. Sandurin hiekkapinnan reuna päättyi jyrkkäreunaisena ja jätti moreenipintaisen alanteen paljaaksi, jonne järvi on syntynyt.


title: Lintulammi (Loppi)

text: Vuoden 1855−1856 Kalmbergin kartastossa järven nimi kirjoitettiin "Lindulampi". Vuoden 1884 Senaatin kartastossa järvi nimenä luki "Lintulampi".


title: Terry Riley: Cadenza on the Night Plain

text: Terry Riley: Cadenza on the Night Plain on yhdysvaltalaisen jousikvartetti Kronos Quartetin albumi, joka julkaistiin vuonna 1985 levymerkillä Gramavision. Albumi sisältää Terry Rileyn sävellyksiä.


title: Terry Riley: Cadenza on the Night Plain

text: Kaikki kappaleet säv. Terry Riley.


title: Claude Renoir

text: Claude Renoir (4. joulukuuta 1914 Pariisi – 5. syyskuuta 1993 Troyes) oli ranskalainen elokuvaaja. Hän toimi pääkuvaajana muun muassa setänsä Jean Renoirin elokuvissa "Joki" (1951) ja "Kultaiset vaunut" (1952).


title: Claude Renoir

text: Claude Renoir aloitti uransa 1930-luvulla setänsä elokuvien avustavissa tehtävissä ja toimi sitten Christian Matras’n ja Boris Kaufmanin kamera-assistenttina. Toisen maailmansodan aikana hän palveli Ranskan laivaston elokuvaosastolla ja palasi sodan jälkeen näytelmäelokuvien pariin. Hänen myöhäisempiä kuvaustöitään olivat Henri-Georges Clouzot’n "Picasso – arvoitus" (1956), Roger Vadimin "Barbarella" (1968) ja Lewis Gilbertin "007 rakastettuni" (1977). Hän jatkoi elokuvaajana 1970-luvun loppuun asti, kunnes paheneva näkövamma esti työskentelyn. Claude Renoir kuoli 1993.


title: Claude Renoir

text: Claude Renoir sekoitetaan usein (muun muassa Elonetissä) samannimiseen setäänsä (1901–1969), joka tuotti joitakin veljensä Jean Renoirin elokuvia.


title: Music of Bill Evans

text: Music of Bill Evans on yhdysvaltalaisen jousikvartetti Kronos Quartetin albumi, joka julkaistiin vuonna 1986 levymerkillä Landmark Records. Albumi sisältää Bill Evansin sävellyksiä.


title: Music of Bill Evans

text: Kaikki kappaleet säv. Bill Evans ellei toisin mainita.


title: Baoshan

text: Baoshan (, pinyin: Bǎoshān, historiallisesti myös Yongchang) on prefektuuritason kaupunki Lounais-Kiinan Yunnanin maakunnan länsiosassa. Prefektuurin pinta-ala on 19 637 neliökilometriä ja väkiluku 2,5 miljoonaa (2010). Baoshanin prefektuurin keskus on noin 935 000 asukkaan Baoshanin kaupunki (2010).


title: Baoshan

text: Prefektuuri rajoittuu etelässä Lincangin ja lännessä Dehongin prefektuuriin sekä luoteessa Myanmariin. Pohjoisessa on naapurina Nujiangin ja koillisessa Dalin prefektuuri. Yunnanin maakunnan pääkaupunki Kunming sijaitsee linnuntietä 370 kilometriä Baoshaosta itään, maanteitse matkaa on lähes 500 kilometriä.


title: Baoshan

text: Baoshanin prefektuuri on eräs pu'er-teen tuotantoalueita. Siellä esiintyy vanhoja villiteepuita ja seutu liittyy teepensaan kehityshistoriaan, sillä alueelta on tavattu teepensaan lajikehitykseen liittyviä puufossiileja. Channingin vuoristoinen seutu on prefektuurin tunnetuin teentuotantoalue.


title: Kainaston hyppyrimäet

text: Kainaston hyppyrimäet on kolmen hyppyrimäen muodostama mäkihypyn suorituspaikka Seinäjoen Ylistarossa.


title: Kainaston hyppyrimäet

text: Ylistaron Kainaston kyläkoulun rinteeseen rakennettiin vuonna 2003 kolme hyppyrimäkeä.


title: Kainaston hyppyrimäet

text: Mäki rakennettiin vuonna 2003. Mäen K-piste sijaitsee 20 metrissä. Mäessä ei ole muovitusta.


title: Kainaston hyppyrimäet

text:
Mäkiennätyksen 20,5 metriä on hypännyt Antti Koivuluoma.
Naisten mäkiennätyksen 16,5 metriä on hypännyt Sanni Tuomisto.
Mäki rakennetiin vuonna 2003. Mäen K-piste sijaitsee 10 metrissä. Mäessä ei ole muovitusta.


title: Kainaston hyppyrimäet

text:
Mäkiennätyksen 9,0 metriä ovat hypänneet Sami Hietala ja Joeli Ala-Talkkari.
Naisten mäkiennätyksen 7,5 metriä on hypännyt Emilia Sorvisto.
Mäki rakennettiin vuonna 2003. Mäen K-piste sijaitsee 4 metrissä. Mäessä ei ole muovitusta.


title: Kainaston hyppyrimäet

text: Mäkiennätyksen 5,5 metriä ovat hypänneet Juho Ojanen 24.2.2009 Liito-orava Cupissa ja Topi Kuusisto 24.2.2010 Liito-orava Cupissa. Naisten mäkiennätyksen 5,0 metriä on hypännyt Alva Thors kaksi kertaa 26.1.2013 Liito-orava Cupissa.


title: Renaissance (Vanilla Fudgen albumi)

text: Renaissance on Vanilla Fudgen albumi joka julkaistiin vuonna 1968 levymerkillä Atco Records.


title: Near the Beginning

text: Near the Beginning on Vanilla Fudgen levy, joka julkaistiin vuonna 1969 levymerkillä Atco Records.


title: Kyöpelin hyppyrimäet

text: Kyöpelin hyppyrimäet on neljän käytössä olevan ja yhden puretun hyppyrimäen muodostama mäkihypyn suorituspaikka Suonenjoella.


title: Kyöpelin hyppyrimäet

text: Suonenjoen Kyöpeliin rakennettiin ensimmäinen puinen hyppyrimäki vuonna 1935. Vuonna 1972 siinä järjestettiin normaalimäen SM-kilpailut. Kyöpelin hyppyrimäki poltettiin tihutyönä vuonna 1999. Vuonna 1977 rakennetut K35- ja K15-hyppyrimäet ovat edelleen hyppykunnossa ja jokatalvisessa käytössä. Vuonna 2006 K35-hyppyrimäen tornia korotettiin ja alastulorinnettä muokattiin, jolloin se kasvoi K45 HS50 kokoiseksi.


title: Kyöpelin hyppyrimäet

text: Hyppyrimäen K-piste sijaitsee 45 metrissä ja HS-piste 50 metrissä.


title: Kyöpelin hyppyrimäet

text:
Mäkiennätyksen 47,0 metriä on hypännyt Tuomas Meis.
Naisten mäkiennätyksen 38,0 metriä on hypännyt Vilma Meis.
Hyppyrimäen K- ja HS-piste sijaitsee 20 metrissä, aikaisemmin K-piste on sijainnut 15 metrissä.


title: Kyöpelin hyppyrimäet

text:
Mäkiennätyksen 17,0 metriä on hypännyt Juho Ojala.
Naisten mäkiennätyksen 18,0 metriä on hypännyt Minja Korhonen.
Hyppyrimäen K-piste sijaitsee 13 metrissä. Se avattiin talvella 2018.


title: Kyöpelin hyppyrimäet

text: Mäkiennätyksen 9,5 metriä on hypännyt Jesse Joutsen kaksi kertaa 4. maaliskuuta 2018 Kyöpelin kisoissa. Naisten mäkiennätyksen 9,5 metriä on hypännyt Jasmin Puomilahti 4. maaliskuuta 2018 Kyöpelin kisoissa.


title: Kyöpelin hyppyrimäet

text: Hyppyrimäen K-piste sijaitsee 5 metrissä. Se avattiin talvella 2018.


title: Kyöpelin hyppyrimäet

text: Mäkiennätyksen 4,5 metriä on hypännyt Olavi Meis kaksi kertaa 4. maaliskuuta 2018 Kyöpelin kisoissa. Naisten mäkiennätyksen 3,0 metriä on hypännyt Arleena Hänninen 4. maaliskuuta 2018 Kyöpelin kisoissa.


title: Li Xiaoshuang

text: Li Xiaoshuang (, s. 1. marraskuuta 1973 Xiantao, Hubei) on kiinalainen telinevoimistelun olympiavoittaja ja maailmanmestari.


title: Li Xiaoshuang

text: Li voitti permannon olympiakultaa Barcelonassa 1992 pistein 9,925. Atlantassa 1996 hän voitti kuusiottelun kultamitalin noustuaan viimeisellä telinekierroksella ohi Aleksei Nemovin. Hän sai olympiahopeaa permannolla 1996, joukkuekilpailussa 1992 ja 1996 sekä olympiapronssia renkailla 1992. Lisäksi hän sijoittui neljänneksi hypyssä 1992 ja 1996 ja viidenneksi kuusiottelussa 1992.


title: Li Xiaoshuang

text: Li voitti maailmanmestaruuden kuusiottelussa Sabaessa 1995 sekä joukkuekilpailussa Dortmundissa 1994 ja Sabaessa 1995. MM-hopeaa hän saavutti joukkuekilpailussa 1991, hypyssä 1994 ja permannolla 1995.


title: Li Xiaoshuang

text: Myös hänen kaksoisveljensä Li Dashuang kuului Barcelonan hopeajoukkueeseen.


title: Li Dashuang

text: Li Dashuang (, s. 1. marraskuuta 1973 Xiantao, Hubei) on kiinalainen telinevoimistelun olympiamitalisti ja maailmanmestari.


title: Li Dashuang

text: Li saavutti Barcelonan olympialaisissa 1992 hopeaa joukkuekilpailussa. Hän kuului joukkuekilpailun maailmanmestaruuden voittaneeseen Kiinan joukkueeseen Dortmundissa 1994. Hän sijoittui samana vuonna Brisbanen MM-kilpailuissa permannolla viidenneksi.


title: Li Dashuang

text: Hänen kaksoisveljensä Li Xiaoshuang on kaksinkertainen olympiavoittaja.


title: Dianjärvi

text: Dianjärvi on järvi Yunnanin maakunnassa Kiinassa. Se on pinta-alaltaan maakunnan suurin. Järvi sijaitsee Kunmingin, maakunnan pääkaupungin lähistöllä.


title: Guoqiao mixian

text: Guoqiao mixian (, pinyin: Guòqiáo mĭxiàn; ) on yunnanilainen riisinuudelikeitto. Se on yksi Yunnanin keittiön tunnetuimpia ruokia. Keiton pohjana on kanasta, ankasta ja porsaan kylkiluista koostuva liemi. Keiton pinnalle kaadetaan kerros rapsiöljyä, alun perin sen vuoksi, että keitto pysyisi pidempään kuumana.


title: Hutong

text: Hutongit ovat kiinalaistyylisiä kapeita katuja ja kujia, jotka ovat ominaisimpia Pekingissä. Hutongit ovat kattaneet suuriakin alueita kaupunkien keskustoissa. Kujia reunustavat pihatalot, siheyuanit, joissa rakennukset on ryhmitelty sisäpihan ympärille.


title: Hutong

text: Yuan-dynastian aikakaudella silloisen Dadun eli nykyisen Pekingin kaupunkikaava noudatti šakkilautamaista kaavaa. Yhden naapuruston määritelmänä toimi vedenottokaivo, eli mongoliksi "hutong". Ajan kuluessa nimitys laajeni tarkoittamaan kaivoa ympäröiviä kortteleita ja niiden välissä kulkevia katuja ja kujia. Viime vuosina hutong-alueita on tuhoutunut uudisrakentamisen myötä. Vuonna 2006 tehdyn kartoituksen mukaan ennen vuotta 1949 rakennetuista hutong-alueista oli jäljellä enää 30 % ja suurin osa hävinneistä alueista oli tuhottu 1990-luvulla ja 2000-luvun alussa. Viranomaisten toimintaa hutongien tuhoamisen suhteen on arvosteltu jatkuvasti uutisissa ja blogeissa. Viranomaisten mukaan hutong-alueiden tuhoa on pyritty hidastamaan suojelemalla 25 hutong-aluetta erilaisin säädöksin.


title: Jarmukin pakolaisleiri

text: Jarmukin pakolaisleiri () on palestiinalaisille rakennettu epävirallinen pakolaisleiri Syyrian pääkaupunki Damaskoksessa. Jarmukilla () oli vuoden 2004 väesteönlaskennassa kaupungin asema, vaikka se oli samalla osa Damaskoksen suurkaupungin muodostamaa maakuntatason hallintoaluetta. Vuonna 2004 Jarmukin väkiluvuksi kirjattiin 137 248 asukasta. Pakolaisleirin alueella asui ennen Syyrian sisällissotaa noin 150 000 henkilöä, mutta sodan myötä asukkaiden määrä on huvennut 6 000–15 000:een.


title: Jarmukin pakolaisleiri

text: Syyria antoi palestiinalaispakolaisille sen omia kansalaisia vastaavat oikeudet vuonna 1956 ja seuraavana vuonna viranomaiset alkoivat rakentaa epävirallista pakolaisleiriä noin 8 kilometriä Damaskoksen keskustasta etelään. Pakolaisleiristä tuli muutamassa vuodessa yksi Lähi-idän suurimmista ja samalla yksi Damaskoksen suurimmista kaupunginosista. Leirillä oli omat moskeijansa, koulut ja muut julkiset rakennukset. Paikalliset palestiinalaiset pärjäsivät hyvin ja esimerkiksi heidän lukutaitoisuutensa oli korkeammalla kuin arabimaailmassa keskimäärin. Leirin toimintaa pyöritti virallisesti Syyrian sosiaaliasioiden ja työministeriö. Terveydenhoidosta vastasi puolestaan YK:n alainen UNRWA.


title: Jarmukin pakolaisleiri

text: Vuonna 1963 Syyriassa nousi valtaan vallankaappauksen kautta Baath-puolue. Palestiinalaisleireillä perustettiin tuolloin Israelia vastustavia järjestöjä. Monet paikalliset palestiinalaisnuoret liittyivät järjestöihin kuten Fatah ja Palestiinan vapautuksen kansanrintama. Useat sadat kuolivat sittemmin yhteenotoissa Israelin armeijan kanssa etenkin Libanonin sodan aikana vuonna 1982. 1980-luvulla myös Syyrian hallinnon asenne Jarmukin leiriin alkoi muuttua. Leiri alettiin nähdä opposition tukilinnakkeena sen jälkeen, kun presidentti Hafez al-Assad esti Fatahin ja PLO:n johtaja Jasser Arafatin pääsyn maahan vuonna 1983. PLO:n ja Fatahin jättämän tyhjiön täytti Hamas, jonka poliittinen johtaja Khaled Meshaal asui Jarmukissa Syyrian sisällissodan alkamiseen saakka. Vuoteen 2012 mennessä Hamasin poliittinen siipi oli siirtänyt toimintansa Jarmukista Egyptiin ja Qatariin.